text:
ሚስጥር እከይ ሓደ ካብቲ ዝዓበየ ሚስጥራት ኣብ ዓለም፥ እቲ ሰባት ኣበርቲዖም ክርድእዎ ዝፈተኑ እዩ።በቲ ጥበበኛን ሰናይን ኣምላኽ ኣብ ዝተፈጠረት ዓለም ከመይ ገይሩ ክፉእ ጀሚሩ።ስለ ምንታይ እዩ ኣብ ነፍሲ ወከፍ ክፋል ዓለም እከይ ላዕለዋይ ኢድ ዝሕዝ፧ ድማ ስለ ምንታይ እዩ ኣዚዩ ብዙሕ ሕማም፡ ድኽነት፡ ሓዘንን ስቅያትን ኣብ ኩሉ ቦታ ዘሎ፧ እግዚኣብሄር ክሕግዘና ዘይግደስ ድዩ፧ ክምለሱ ዘድልዮም ሕቶታት ኣለው። ድማ መጽሓፍ ቅዱስ መልሲ ይህበና እዩ።
ግና ቅድሚ ተወሳኺ ምቕጻልና፥ ብዛዕባ ዝተወሰኑ ሓቅታትንእግዚኣብሄር ዝምልከት ንጹር ሓሳብ ንሓዝ።
እግዚኣብሄር ህላውነቱ ካብ ኩሉ ዘልኣለም እዩ።ንሱ መጀመሪያ የብሉን፥ ምኽንያቱ ንሱ ክንዮ እቲ ደረት ከም ግዜ እንፈልጦ ዝነብር እዩ።እዚ ክንርድኦ ከቢድ ክኸውን ይኽእል። ኮይኑ ግን እዚ ጥራይ እዩ፥ ምኽንያት ኣእምሮና ንጥበብ ኣምላኽ ክሕዞ ኣይክእልን እዩ - በቃ እዚ ልክዕ ከምቲ ኩባያ ነቲ ኣብ ውቅያኖስ ዘሎ ማይ ክትሕዞ ዘይትኽእል።
እቲ ኣዚዩ ናይ መጀመሪያ ጥቕሲ ኣብ መጽሓፍ ቅዱስ ከምዚ ኢሉ ይጅምር፦"ኣብ መጀምሪያ እግዚኣብሄር…" (ዘፍ.ምዕራፍ 1 ጥቕሲ 1)። (ዘፍጥረት ካብ ሱሳን ሽዱሽተን መጽሓፍቲ ቀዳማይ ቃል ኣምላኽ ኣብ መጽሓፍ ቅዱስ እዩ።ኩሉ መወከሲ ኣብ ሓጹር ዝተውሃበ ኣብ'ዛ ንእሽተይ መጽሓፍ ንሓደ ካብቶም መጽሓፍቲ መጽሓፍ ቅዱስ ዝጠቅስ እዩ) ። መጽሓፍ ቅዱስ እግዚኣብሄር ካብ ኩሉ ዘልኣለም ዝሓለፈ ከም ዝነበረ ነዚ ሓቂ ክገልጽ ዋላ ኣይፈተነን።ጥራይ ነቲ ክዉን ይገልጾ።
እግዚኣብሄር ኣብ መጽሓፍ ቅዱስ ከም ሓደ ውልቃዊ ዝምድን ምስ ሰባት ዝደሊ ተገሊጹ እዩ።ንሱ ሰብ ኣይኮነን፥ ከምቲ ንሰባት እንርድኦም።ንሱ መንፈስ እዩ፥ ብነፍሲ ወከፍ መገዲ ደረት ዘይብሉን ኣብ ኩሉ ግዜ ኣብ ባህሪኡ ዘይቅየር እዩ። ንሱ ኩሉ ሓያል፡ ኩሉ ዝፈልጥ፡ ደረት ዘይብሉ ጥበበኛ፡ ደረት ዘይብሉ ፈቃርን ደረት ዘይብሉ ንጹህን እዩ።
ናይ እግዚኣብሄር ደረት ዘይብሉ ፍቕሪ ጠቕላል ነብሰ ፍትወት ዘይብሉ እዩ። ስለዚ ኽኣ ካብ መጀመሪያ ንሱ ሓጎሱን ደስትኡን ምስ ካልኡት ከካፈል ዝብሃገ።
ስለዚ ኽኣ ንሱ ህያው ፍጥረታት ፈጢሩ። ቅድሚ ኩሉ መጀመሪያ ንሱ ሚሊዮናት መልኣኽቲ ፈጢሩ፥ ምእንቲ ክብሩን ሓጎሱን ንሱ ምስኦም ክካፍል። እዚ ነዊሕ ግዜ ቅድሚ ንሱ ዝኾነ ሰብ ምፍጣሩ እዩ ነይሩ።
ኣብ መንጎ እቶም መልኣኽቲ፥ እግዚኣብሄር ሓደ መራሒኦም ክኸውን ፈጢርዎ። እቲ ስም፥ ዋላ'ኳ ከም ክፉእ ስም ሕጂ እንተ ተወሰደ፥ ሓደ እዋን ናይቲ ክብሪ ዝመልኦ፥ ጥበበኛን ኣዚዩ ዝጸበቐ ካብ ኩሎም መልኣኽቲ ነይሩ።ንሱ ርእሲ ኩሎም መልኣኽቲ ነበረ።
ጎይታ ንሉሲፈር ዝምልከት ከምዚ ኢሉ ኣሎ፦
"ኣታ ወዲ ሰብ፣ንንጉስ ጢሮስ ብድጕዓ ቘዝመሉ፣እግዚኣብሄር ኣምላኽ ከምዚ ይብል ኣሎ፣ ኢልካውን ንገሮ፣ንስኻ ጥበብ ዝመልኣካ፣ ፍጹም ዝመልክዕካ ብሉጽ ማሕተም ነበርካ። 13 ንስኻ ኣብ ኤደን ገነት እግዚኣብሄር ነበርካ።በብዝዓይነቱ ክቡር እምኒ፣ ሰርድዮስ፣ ቶጳዝዮን፣ ከልቄድዮን፣ ክሪሶሊት፣ ሰርዶንክስን፣ ያስጲስ ሰፊሮስ፣ ክሪሶጵራስ፣ ስመራግዶስን ወርቅን ተኸዲንካ ነበርካ። እቲ ከበሮኻን ዕንዱርካን ምሳኻ ነበረ፣በታ እተፈጠርካላ መዓልቲ ተዳለወ። 14 ንስኻ ዜጽልል ቅቡእ ኪሩብ ነበርካ፣ ኣነ ኣብቲ ቅዱስ ከረን ኣምላኽ ኣስፈርኩኻ ኣብ ማእከል እቲ ኣእማን ሓዊ ተመላለስካ። 15 ካብቲ እተፈጠርካላ መዓልቲ ጀሚርካ ኽሳዕ እቲ ኣበሳ እተረኸበካ ጊዜ ብመገድካ ፍጹም ነበርካ" (ህዝ.28:12-15)።
ዘይከም ኮዋኽብትን ኣእዋምን እግዚኣብሄር ንሉሲፈርን ካልኡት መልኣኽትን ብነጻ ፍቓድ ንእግዚኣብሄር ክእዘዝዎ ወይ ከይእዘዝዎ ክመርጹ ከም ዝኽእሉ ገይሩ እዩ ፈጢርዎም።
መልኣኽቲ ብነጻ ፍቓድን ሕልናን ብኽልቲኡ እዮም ተፈጢሮም። ስለዚ ድማ ፍሉያት ነይሮም ኣብ እቲ ግዜ ናይ እግዚኣብሄር ፍጥረት፥ ምኽንያቱ ክፉኡን ጽቡቕን ዝፈሊዩ ፍጡራት ስለ ዝነበሩ።
ነጻ ፍቓድ ንሰብ እቲ ናይ መጀመርያ ኣድላይ ጠቓሚ ክፉኡን ጽቡቕን ዝፈሊ ፍጥረት ንክኸውን።ከዋኽብትን ኣእዋምን ጽቡቕ ይኹን ክፉእ ክገብሩ ኣይክእሉን እዮም። ንሕጊ ኣምላኽ ምሉእ ብምሉእ ይእዘዙ፥ ምኽንያቱ ብዘይ ነጻነት ንምምራጽ እዮም ተፈጢሮም። ሮቦት፥ ተመራመርቲ ዝሰርሕዎ ነፍሲ ወከፍ ትእዛዝ ንሱ ክገብሮ ዝተሰረዓሉ ክእዘዝ ይኽእል፥ ከምኡውን ፍጹም ኣይዕዘምዝምን እዩ ዘይከም ወዱ ናቱ! ግና እቲ ሮቦት ፍጹም ወዲ ከኸውን ኣይክእልን እዩ።
እቲ ካልኣይ ንሰብ ኣድላይ ጽቡቕን ክፉኡን ዝፈሊ ፍጥረት ንክኸውን ሕልና እዩ።ኣዕዋፍን እንስሳታትን ብድሌቶም ነገራት ክገብሩ ክመርጹ ይኽእሉ እዮም።እንተ ኾነ ግዳ ገና ጽቡቕን ክፉኡን ክፈሊዩ ኣይክእሉን እዮም።ምኽንያቱ ሕልና የብሎም። ስለዚ ቅዱሳን ኮኑ ሓጥኣን ክኾኑ ኣይክእሉን እዮም።በዚ ምኽንያት ውሉድ ኣምላኽ ክኾኑ ኣይክእሉን እዮም።ምኽንያቱ እግዚኣብሄር ጽቡቕን ክፉኡን ዝፈልጥ ህላወ እዩ።
ብሓቂ ግዳ እቶም ኣዕዋፍን እንስሳታትን ውሉድ ኣምላኽ ክኾኑውን ኣይክእሉን እዮም።
ንከልቢ ነፍሲ ወከፍ ትእዛዝ ዝሃብካዮ ክእዘዝ ክትዕልሞ ትኽእል ኢኻ። እንተ ኾነ ግዳ እቲ ከልቢ ገና ፍጹም ወድኻ ክኸውን ኣይክእልን እዩ።ምኽንያቱ ወድኻ ናትካ ተፈጥሮ ክህልዎ ኣለዎ -ግዳ ከልብኻ እዚ የብሉን።
እግዚኣብሄር ግን ንሰብ ብምስሉ ገይርዎ።እዚ ደቁ ክንከውን ተኽእሉ ይህበና።
ሕልና ኣብ ውሽጥን ዘሎ ድምጺ እቲ ጽቡቕን ክፉኡን ዝፈሊ፥ ፍጡራት ምዃና ዘዘክረና ናይ እግዚኣብሄር ሕግታት ክንጥሕስ ከለና ኽኣ ይረትዓና።
መልኣኽቲ ብኽልቲኡ ነጻ ፍቓድን ሕልናን እዮም ተፈጢ- ሮም።በዚ ኽኣ ኣብቲ ግዜ ናይ እግዚኣብሄር ፍጥረት ፍሉያት ነይሮም፥ ምኽንያቱ ኣብ መንጎ ጽቡቕን ክፉኡን ዝፈልዩ ፍጥረት ስለ ዝነበሩ።ሉሲፈር መራሒኦም፥ እንተ ኾነ ግዳ ብኡ ንብኡ ጽቡቕ ዘይኮነ ሓሳባት ክህልዎ ጀሚሩ።
እዚ እዩ እከይ መጀመሪያ ኣብ'ቲ ኣጽናፍ ዝጀመረ።
ናይ ሉሲፈር ሓሳባት ጽቡቕ ዘይኮነ ሓሳብ ጥራይ ኣይነበረን፥ ናይ ትዕቢት ሓሳባት እዮም ነይሮም።ሓሳባት ናይ ዓመጽ ሓሳባት ዘይምዕጋብን።
ኣጽናፍ ክሳብ ሽዑ ምሉእ ብምሉእ ንጹህ እዩ ነይሩ።እንተ ኾነ ሕጂ እከይ እቲ ግናይ ርእሱ ደጀኑ ኣብ ልቢ ፍጡር ምስ ነጻ ፍቓድ ዝተፈጠረ ኮይኑ።
ዘክር እከይ ጅማሪኡ ቀዳማይ ኣብ ልቢ እዩ።ግዳማዊ ተግባር
መጀመሪያ ኣይነበረን።ዋላውን ሎሚ፥ ኣብ ልቢ እዩ ጀሚሩ።
ከምኡውን ዘክር እቲ ናይ መጀምሪያ ሓጢያት ናብ ዓለም ክፉእ ዘመጽኤ ትዕቢት እዩ ነይሩ።ሽዑ እግዚኣብሄር ንሉሲፈር ካብ ቀረብ ህላውነቱ ኣባሪርዎ። ድማ ሉሲፈር ካብ'ታ ህሞት ክኣ ሰይጣን ተባሂሉ ተጸዊዑ።
መጽሓፍ ቅዱስ ናይ ሰይጣን ውድቀት ከምዚ ገይሩ ገሊጽዎ ኣሎ፦
"ኣየ፡ ኣታ ብሩህ ኮዀብ ወዲ ወጋሕታ፡ ከመይ ኢልካ ኻብ ሰማይ ወደቕካ፡ ንስኻ ነህዛብ ዘውደቕካስ፡ ከመይ ኢልካ ናብ ምድሪ ተደርቤኻ። 13 ንስኻስ ብልብኻ፡ ናብ ሰማይ ክድይብ፡ ንዝፋነይ ኣብ ልዕሊ ኸዋኽብቲ ኣምላክ ልዕል ከብሎ፡ ኣብ ወሰን ሰሜን ኣብ ልዕሊ ኸረን ማሕበር ክቕመጥ እየ። 14 ኣብ ልዕሊ ርእሲ ደበናታት ክድይብ፡ ነቲ ኣዝዩ ልዑል ክመስል እየ፡ በልካ። 15 ኣይፋልካን፡ ናብ ሲኦል፡ መዓሙቚ ጒድጓድ ደኣ ኽትድርበ ኢኻ" (ኢሳ.14፡12-15) ።
ግናኸ ሉሲፈር ኣብቲ ዝተሰጎጎሉ ግዜ፥ ካልኡት ቁጽሪ መልኣኽቲ ኣብ ዓመጹ ክጽንበርዎ ንሱ ኪኢሉ እዩ። እቶም ዝተጸንበርዎ ሚሊዮናት መልኣኽቲ እዮም ነይሮም። እኳ ድኣ ሲሶ ናይ ኩሎም መልኣኽቲ ኣብ ሰማይ (ከምቲ እነንብቦ ኣብ ራእ.12፡4)። ድማ ንዕኦምን ንሉሲፈርን ኣባሪርዎም። እዞም ዝወደቑ መልኣኽቲ ርኹሳት መናፍስቲ ኣጋንንቲ ሎሚ ንሰባት ቅሳነት ዝኸልኡን ዘሸግሩን እዮም።
ምናልባት ንስኻ ገዛእ ርስኻ ብርኹሳት መናፍስቲ ወይ ብኻልኦት ኣባኻ ጸሊም ኣስማት ዝገበሩ ተሸጊርካ ትኸውን። ከምኡ እንተ ድኣ ኮይኑ መጽሓፍ ቅዱስ ንዓኻ ጥዑም ዜና ኣለዎ።ምሉእ ብምሉእ ንኹሉ ግዜ ካብቲ ቅሳነት ዝኸልኡኻ ሓራ ክትወጻ ትኽእል ኢኻ።
ብዘሎ እዚ መጽሓፍ ብጥንቃቔ ኣንብብን ኣብቲ ግዜ መወዳእታ ዝበጻሕካሉ፥ እግዚኣብሄር ንዓኻ ክገበረልካ ዝኽእል ትኣምራት ክትርኢ ኢኻ።
እቲ ሕቶ ገለ ሕጂ ክሓትዎ ዝኽእሉ፥ "ሰይጣን እንተ ድኣ እቲ ጠንቂ ናይ ኩሉ ክፉእ ኣብ ዓለም ኮይኑ፥ ስለ ምንታይ እግዚኣብሄር ንሰይጣን ንኹሎም ካልኡት ርኹሳት መናፍስቲዘይጥፍኦም፧" ። እግዚኣብሄር ብርግጽ ብቕጽበት ክገብር ይኽእል እዩ። ንሱ እንተ ድኣ ደሊዩ።
ኮይኑ ግን ኣይገበሮን።
እዚ ዘረጋግጾ እግዚኣብሄር፥ በቲ ደረት ዘይብሉ ጥበቡ፥ንሰይጣ- ንን ነቶም ኣጋንንትን ክህልው ብምፍቃዱ ዕላማ ኣለዎ።ክፋል ናይ'ዚ ዕላማ ንሰይጣን ክጥቀመሉ ኣብዛ ምድሪ ህይወት ከቢድ ክገብሮ፥ ዘይውሕስን ሓደገኛ ክገብሮ ንሰብ ኣብ ክንዲ ምቾት ኣብዛ ምድሪ ምድላይ ሰባት ናብ ኣምላኽ ክምለሱን ዘልኣለም ክሓስቡን እዩ።
እንተ ድኣ ህይወት ኣብዛ ምድሪ ኣዚዩ ምቾት፡ ብዘይ ሕማም፡ ጥዕና ምስኣን፡ ስቅያት፡ ድኽነት ወይ ሕሰም ንማለቱ ዝኾነ ይኹን ብዛዕባ እግዚኣብሄር ብሓፈሻ ኣይምስሓሰበን።ስለዚ እግዚኣብሄር ኩሉ ሕሰም ውሕስ ዘይምዃን ምድራዊ ህይወት ተጠቂሙ ብዛዕብኡ ክንሓስብን ኣብ ግዜ ጸበባና ናብኡ ክንምለሰን ክገብረና እዩ።
ዋላ እቲ ሽግራት፥ እቲ ሕማማትን እቲ መከራን ሰይጣን ኣብ ህይወትካ ዘምጽኦ ኩሉ በቲ ፈቃር እግዚኣብሄር ምእንቲ ናብኡ ክመልስካ ዝፈቐዶ እዩ።በዚ ርድኢት መግለጺ ናይ እግዚኣብሄር ፍቕሪ ንዓኻ እዩ።
እዚ መልእኽቲ ናይ መጽሓፍ ቅዱስ እዩ።
ሓደ ዛንታ ሰሚዔ ኣለኹ ናይ ሓደ ብዓል ትካል ናብ እግዚኣ- ብሄር ቀረባ ዝነበረ።ትካሉ ምስ በልጸገሉ ንሱ ካብ እግዚኣብሄር ርሒቑ ከይዱ። እቶም ሽማግለታት ኣብ ቤተ ክርስትያኑ ዝነበሩ ብተደጋጋሚ ተዛሪቦሞ ናብ ጎይታ ክመልስዎ ፈቲኖም፥ እንተ ኾነ ንሱ ብዋኒኑ ዝተትሓዘ ነይሩ። ሓደ ምዓልቲ መርዛም ተመን ካብቶም ስለሰተ ደቁ ነቲ ዝንኣስ ነኺስዎ፥ ድማ እቲ ቆልዓ ብጹኑዕ ሓሚሙ።ዋላ እቶም ዶክተራት ኩሉ ተስፋ ቆረጹ።ሽዑ እቲ ኣቦ ብሓቂ ተሻቒሉ፥ ክኣ ንሓደ ካብቶም ሽማግለታት ቤተ ክርስትያን ናብቲ ቆልዓ ክጽሌሉ ልኣኸ።እቲ ሽማግለ ብዓል ልቦና እዩ ነይሩ።ንሱ መጺኢዩ ከምዚ ኢሉ ጸልዩ፥ "ጎይታ የመስግነካ ስለቲ ነቲ ቆልዓ ክነክስ ተመን ዝሰደድካ - ምኽንያቱ ፍጹም እዞም ስድራ ብዛዕባኻ ክሓስቡ ኣይምስገበርኩዎምን።ኮይኑ ግን ኣነ ኣብ 6 ዓመታ ክገብሮ ዘይክኣልኩ፥ እዚ ተመን ግን ብቕጽበት ሕጂ ገይርዎ! ሕጂ ትምህርቲ ረኺቦም እዮም ጎይታ ነዚ ቆልዓ ፈውስ። ድማ ዝኾነ ካልእ ግዜ ብዛዕባኻ እንደ ገና ኣትማን ከዘክርዎም ፍጹም ዘይድልዮም ምዃን ፍቐድ "።ብዛዕባ እግዚኣብሄር ፈጺሞም ዘይሓስቡ ሰባት ኣለው፥ ሓደ ምዓልቲ ብካንሰር ወይ ገለ ካልእ ጽኑዕ ሕማም ብሃንደበት ናብ ሆስፒታል ክሳብ ዝውሰዱ። ሽዑ ብሃንደበት ብዛዕባ እግዚኣብ- ሄር ክሕሳቡ ይጅምሩን ንኽድሕኑ ናብኡ ይምለሱ። ዘይሓዊ ሕማማት፡ ጥዕና ምስኣን፡ ድኽነትን ብዙሕ ካልእ ሓሳር ኣብዚ ዓለም ካብ ሓጢያቶምን ንምምላስ ኩሎም እግዚኣብሄር ተጠቂምሎም እዩ። ስለዚ እግዚኣብሄር ናይ ዘልኣለም ቤቶም ኣብ ሰማይ ክረኽቡ መሪሕዎም እዩ።እዚ እቲ ክፉእ ነገራት እቲ ሰይጣን ዝገብሮ ንሰባት ካብቲ ዓቲሩ ሒዝዎም ዝነበረ ከድሕኖም ናብ ናይ ዘልኣለም ምድሓን ከምጽኦምን ከመይ እግዚኣብሄር ዝጥቀመሉ እዩ።
ከም'ዚ ገይሩ እግዚኣብሄር ደጊሙ ደጋጊሙ ገና ንሰይጣን ዓሻ ይገብሮ።ሰይጣን ናብ ኣዚዩ ዓሚቑ ንኻልኡት ኣብ ዝኹዓቶ ጉድጓድ ይድፋኣ እዩ።።
ካልእ ምኽንያት ስለ ምንታይ እግዚኣብሄር ንሰይጣን ክጸንሕ
ዝፈቐደ ንውሉዳት ኣምላኽ ንምጽራይ እዩ።
ኣብነት ናይ ሓዊ ኣብ ግምት ኣእትዉ፧ ኣብ ታሪኽ ዓለም ሚሊዮናት ሰባት ብሓዊ ነዲዶም ከም ዝሞቱ ንፈልጥ ኢና ። በዚ ምኽንያት ገና ዋላ ሓደ ምጥቃም ሓዊ ደው ዘበለ የልቦን። ስለ ምንታይ፧ ምኽንያቱ ብሓዊ እዩ መግቢ ዝበስል፥ መካይንን ኣውሮፕላናት ማሽናትን ዝዓያ። ወርቂውን ብሓዊ ጥራይ እዩ ክጸሪ ዝኽእል።ስለዚ ሓዊ፥ ዋላ'ኳ ጎዳእን ሓደገኛን ከሎ፥ ንኣዚዩ ጽቡቕ ጥቕምታት ክዉዕል ይኽእል እዩ።
ብሓደ ዓይነት መገዲ ምንም'ኳ ሰይጣን እከይን ንሰባት ናብ ጌጋ ኣንፈት ክመርሕ ዝደሊ እንተ ኮነ፥ እግዚኣብሄር ግን ከምኡ ክነሱ ግዳ ይጥቀመሉ እዩ። ንውሉዳት እግዚኣብሄር ብዝተፈላለዩ ሓዊ ዝኾኑ መከራታት ፈተናታትን ክፍትኖም፥ ቅዱሳትን ንጹሃትን ምእንቲ ክኾኑ ክኽእሉ፥ ከም ወርቂ ብሓዊ ዝሓልፍ፥ ሰይጣን ተፈቒድሉ እዩ ።ስለዚ ንርኢ ኢና ዋላ'ኳ እግዚኣብሄር ንኹሉ እከይ ኣብ ዓለም ብቕጽበት ክኣልዮ ዝኽእል እንተ ኾነ፥ ንሱ ነዚ ኣይገበሮን፥ ምኽንያቱ ንሱ ክብሪ ዝመልኦ ዕላማታቱ ብኹሎም ገይሩ እዩ ዝፍጽም ዘሎ።
ስለ ምንታይ እዩ ገለ ሰባት ከም ናይ ኣንስሳ ባህሪ ዘርእዩ፧እቲ መልሲ፥ ምኽንያቱ ኣብ ኣካላዊ ድሌታቶምን ኣብ'ዛ ምድሪ ጻንሖትን ጥራይ ስለ ዝግደሱ እዮም። እንስሳ ዝግደሰሉ ነገራት እንታይ እዩ፧ መግቢ፡ ድቃስን፡ ዕጋበት ስጋዊ ርክብን እዩ።ኩሉ እዚ እዩ።ድማ ሰብ ኣብ እዚኦም ነገራት ዝገደስ ጥራይ እንተ ኾይኑ፥ ናብ ደረጃ እንስሳ ወሪዱ ኣሎ ክንብል ንኽእል ኢና።
ግናኸ እግዚኣብሄር ሰብ ከም እንስሳ ክኸውን ኣይፈጠሮን። ንሱ ንዕኡ ክንመስል እዩ ፈጢርና-ሕማቕን ጽቡቕን እንፈልጥን ቅኑዓትን፥ ብባህሪ ርእሰ ምግታእን፥ ድማ ንናይ እንስሳታት ድሌት ባሪያ ክከውን ኣይኮነን።
እቲ ክውን ሓቂ ካብ እንስሳታት ንላዕሊ ጥበብ ዝመልኣና ዝተምሃርናን ምዃና፥ ካብኦም ዝበለጽና ኣይገብረናን እዩ! ዋላ በላሕትን ምሁራትን ሰባት፥ ንስሰዔን፡ ንርእሰይ ይጥዓመንን፡ ፍትወት ግበረ ስጋን፡ ቁጥዔን ወ.ዘ.ተ ባራዩ እዮም።
ካብ ኣእምሮና ዝዓሞቐ ክፋል ናትና ኣሎ፥ ንሱ ድማ መንፈስና እዩ።መንፈስና ብዛዕባ እግዚኣብሄር ክንርዳእ ይገብረና።እዚ እዩ እቲ ዝኾነ እንስሳ ዘይብሉ።
ከምቲ ኣብ መወዳእታ ምዕራፍ ዝርኣናዮ፥ እግዚኣብሄር ከም ጽቡቕን ሕማቕን እንፈልጥ ፍጡራት ብነጻ ክንመርጽ ሓይሊ ዘለና ገይሩ እዩ ሰርሒና።ግናኸ እቲ ሓደጋ ናይ ምምራጽ ናጽነት ምህላው ነቲ ናጽነት ንርእስና ባህ ከነብልን ንሕጊ እግዚኣብሄር ከይንእዘዘን ክንጥቀመሉ ንኽእል ኢና።ኮይኑ ግን እግዚኣብሄር ነቲ ሓደጋ ክወስድ ፍቓደኛ ነይሩ ምኽንያቱ ንሱ ብነጻ ዝመርጽዎ-ውሉድ ደሊዩ ።
ኩሉ፥ እዚ ዕግርግር፡ ሕንፍሽፍሽ፡ ሕማማትን፡ እከይን ኣብ ዓለም ቀጥታዊ ውጺኢት ሰብ ንእግዚኣብሄር ዘይምእዛዙን ንሰይጣን ክኣ ምስምዑን እዩ።
ናይ መጀመርያ ሰብኣይን ሰበይትን እግዚኣብሄር ዝፈጠሮም ኣዳምን ሄዋንን ተባሂሎም ይጽውዑ ነይሮም።ክፍጠሩ ከለው ኣበሳ ዘይብሎም እዮም ነይሮም። እንተ ድኣ ቅዱሳት ክኾኑ ኮይኖም ምርጫ ክገብሩ ነይሮም። ድማ ምእንቲ ምርጫ ክገብሩ፥ክፍተኑ ነይርዎም።ስለዚ ንእከይ ክኣብዩን ኣብ ክንድኡ ንኣምላኽ ክመርጹ ምእንቲ ክኽእሉ።ስለዚ እዩ ድማ እግዚኣብ- ሄር ሰይጣን ክመጽእ ክፍትኖም ፈቒዱ።
እዚ ኣብ መጀመርያ መጽሓፍ መጽሓፍ ቅዱስ፥ ኣብ ምዕራፍ
2 ን 3 ብዛዕባ እዚ ነንብብ።
ኣብ መንጎ በደል ኣልቦን ቅድስናን ኣዚዩ ብዙሕ ፍልልይ ኣሎ።በደል ኣልቦ እቲ ኣብ ቆልዓ እንርእዮ እዩ።እንተ ድኣ ኣዳም ምስ ተፈጠረ፥ እንታይ ይመስል ነይሩ ክትፈልጥ ደሊኻ፥ ኣብ ቆልዓ ርኤ-በደል ኣልቦ፥ ድማ ብዛዕባ ጽቡቕን ክፉኡን ዘይፈልጥ እዩ።ግናኸ እቲ ንእሽተይ ቆልዓ ቅዱስ ኮነ ፍጹም ኣይኮነን።ምእንቲ ፍጹም ክኸውን እቲ ቆልዓ ክዓብን ገለ ምርጫታት ክገብር ኣለዎ ንኣምላኽ ክመርጽን ንእከይ ክኣብን።
ንፈተና ኣብ ሓሳብና ኢድና ከይንህብ ክንኣቢ ከለና እቲ ባህሪ ነማዕብል።ሎሚ እዚ ዘለኻዮ ንስኻ ብምኽንያት እቲ ምርጫታት ክሳብ ሕጂ ኣብ ህይወትካ ዝገበርካዮ እዩ።
ካልኡት ኣብ ዙርያኻ ዘለዎ ካባኻ ዝሓሹ እንተ ድኣ ኮይኖም፥ እቲ ምኽንያት ካብቲ ንስኻ ዝገበርካዮ ንላዕሊ ዝሓሸ ምርጫታት ስለ ዝገበሩ እዮም። ኩላትና ኩሉ ምዓልቲ ምርጫታት ንገብር ኢና-ድማ እቶም ምርጫታት ኣብ መወዳእታ እንታይ ከም እንኸውን ይውሱን እዮም።
እግዚኣብሄር ናይ መጀመርያ ሰብኣይን ሰበይትን ምስ ሰርሔ፥ ንሱ ብሰይጣን ክፍተኑ ብምፍቃድ ቅዱሳን ክኾኑ ዕድል ሂብዎም።ንሱ ኣብ ኣታኽልቲ ኣቕሚጡ ብዘይካ ካብ ሓንቲ ካብ ኩሉ ኦም ፍረ ክበልዑ ነጊርዎም።እዚ ፈተና እዩ ነይሩ።
ብርግጽ እዚ ኣዚዩ ቀሊል ፈተና እዩ ነይሩ -ምኽንያቱ ናብ ኣታኽልቲ ኣሽሓት ማራኺ ኣእዋምን ኣዚዩ ምቁርን ፍረ ዘለዎ እዮም ተሰዲዶም፥ ድማ ካብ ኩሉ ክበልዑ ተነጊርዎም፥ ብዘይካ ፍረ ካብ ሓንቲ ኦም። ግናኸ ወዲቖም ኣብ ቀሊል ፈተና ናይ ምእዛዝ።
ሰይጣን ናብ እቲ ኣታኽልቲ መጺኡ ንኣዳምን ሄዋንን ፈቲን- ዎም፥ ከምዚ ብምባል እንተ ድኣ ካብ'ታ እተኸልከለት ኦም በሊዖም ኣምላኽ ከም ዝኾኑ።እቲ ኣዳምን ሄዋንን ዝገጠሞም ፈተና ኣብቲ ግዜ እቲ ቀሊሉ ጉዳይ ምብላዕ ፍረ ኦም ኣይነበረን።ግናኸ ከም ኣምላኽ ልክዕ ምዃን እዩ ነይሩ እንተ ድኣ ደሊዮም።
እዚ እቲ ሰይጣን ገዛ ርእሱ ሓደ ግዜ ክኾኖ ዝደለየ እዩ ነይሩ። ድማ እዚ እዩ ነይሩ እቲ ንሱ ንኣዳምን ሄዋንን ዝነገሮም ንሶምውን ክኾኑ ከም ዝኽእሉ። ብርግጽ እቲ ሰይጣን ዝነገሮም ሓሶት እዩ ነይሩ - ልክዕ ከም'ዚ ሓሶታት እቲ ሎሚ ንሰባት ዘስሕቶም ዘሎ እዩ።ከምቲ ሎሚውን ብሓሶታት ሰይጣን ሰባት ዝወድቁ ዘለዉ፥ ኣዳምን ሄዋንን ውን ሽዑ ወዲቖም። ንኣምላኽ ኣይተኣዘዙን ክኣ ተሰቅዮም ከምቲ ሰይጣን ኣቐዲሙ መወዳእትኡ ዝሕለፎ ዕጫ። ካብ ናይ እግዚኣብሄር ህልውና ተሰጊጎም።
ኩሉ እቲ ዝርዝር ፍጻመ ኣብ ናይ መጀመርያ መጽሓፍ ኣብ መጽሓፍ ቅዱስ -ኣብ ዘፍጥረት ምዕራፍ ሰለስተ ክንበብ ይክኣል እዩ።
ኣዳምን ሄዋንን ንትእዛዝ እግዚኣብሄር ብዘይ ምእዛዞም ኩሉ ከም ዝኽእሉን ሓራን ከም ዝኾኑ ሓሲቦም፥ ልክዕ ከም ኣምላኽ ገዛእ ርእሱ-ዝነበሮ።ግናኸ ሓራ ኮይኖምዶ፧ ኣይፋሉን፧ ንሶም በቃ ባሪያ ናይ ሰይጣን ኮይኖም።ብሓቂ ሓራ እንኸውን ናይ እግዚኣብሄር ትእዛዝ ብምእዛዝ ጥራይ እዩ።ሰይጣን ኣዚዮም ብዙሓት ሰባት ዘስሕት ኣብ'ዚ እዩ።ንሱ እንተ ድኣ ኣብ ህይወት ብሓቂ ክሕጎሱ ኮይኖም ንትእዛዝ ኣምላኽ ሸለል ክብልዎ ይነግሮም እዩ።
ሕጂ እምብኣር ከመይ ኢሉ ሓጢያት ኣብ ዘርኢ ሰብ ከም
ዝመንጨወ ርኢና ኣሎና።
ኣዳምን ሄዋንን ኣብ ኣታኽልቲ ኤደን ኣዚዩ ኣገዳሲ ውሳኔ ወሲዶም።እቲ ውሳኔኦም ክኣ ንዕኦምን ንደቆምን ንህይወት ምሉእ ዝፈሪ ሳዕቤን ኣምጺኡ።
እቲ ኣብ ኩሉ ህይወት እንወስዶ ውሳኔታት ሳዕቤናት የፍሪ እዩ።ኩሉና ነቲ ዝዘራእናዮ ክንዓጽድ ኢና።ኣብ ጉዳይ ኣዳም፥ ንሱን ሰበይቱን ንዝተረፈ ህይወቶም ካብ ህላወ እግዚኣብሄር ተባሪሮም።
ስለዚ እምብኣር እቲ ሎሚ እንገብሮ ንኣሽቱ ምርጫታት ዘይኣገደስቲ ወይውን ሎሚ እንዘርኦ ዘለና ኣብ መጻኢ ኣይንዓጽድን ኢና ኢልና ክሓስብ ኣይግባእን እዩ። እግዚኣብሄር ብዝተፈላለዩ ሰባትን ኩነታትን ክንፍተሽ ክንፍተን ይፈቅድ እዩ፥ ምእንቲ ብሓቂ ካብ ዝኾነ ምድራዊ ነገር ንላዕሊ ንእግዚኣብሄር ንደሊ ምዃን ከነራጋግጽ።እዚ እዩ ዕላማ ናይ ነፍሲ ወከፍ ፈተና እቲ እንሓልፎ -ንፈጣሪ ካብ ኩሉ ዝተፈጥረ ነገራት ኣብሊጽና ዋጋ ከም እንህብ ንምፍታን።
መሰረታዊ ነገር ናይ ኩሉ ሓጢያት ካብ እግዚኣብሄር ንላዕሊ ንዝተፈጠረ ነገራትን ንርእስና ምሕራይ እዩ።ኣብ ክንዲ መገዲ እግዚኣብሄር ናይ ርእስና መገዲ ምድላይ እዩ።ኣብ ክንዲ ንኣምላኽ ባህ እነብል ንገዛእ ርእስና ባህ ከነብል ምድላይ እዩ።
ሓጢያት ዝሙት ወይ ቅትለት ምፍጻም ጥራይ ኣይኮነን። መገዲ ርእስና ምድላይ እዩ።እቲ ጅማረታት ሓጢያት ዋላ ኣብ ንቕጽና ንእሽተይ ቆልዓ ንርእዮ ኢና።ሓጢያት ኣብ ነፍሲ ወከፍ ናይ ቆልዓ ተፈጥሮ ካብ ዝተወለደሉ ኣትሒዙ ኣብኡ ይሓድር እዩ።ድማ ንሱ ክዓቢ ከሎ፥ ንሱ ናይ ገዛእ ርእሱ መገዲ ክህልዎ ንኽጭብጥን ምስ ካልኡት ቆልዑት ክብኣስ ነቲ ዝደለዮ ክረክብ ይውስን።
ናብ በጽሒ ሰብ ምስ ዓበና፥ ብዙሕ ኣይንቕየርን ኢና ካብቲ ኣብ ቁልዑነትና ዝነበርናዮ።ንፉዓትን ሜላታትና ንቕይርን ጥራይ ንኸውን! ዋላ ዝሰልጠኑ ሰባት ሓደ ዓይነት ከም'ዚ ኮይኖም እዮም ዝተርፉ።ንፍትወት ርእሶምን፡ ምንዮት ገንዘብ ኣማቶምን፡ ፍትወቶምን ጥራይ ብግዳማዊ ምቕሉለነት ወይ ምናልባት'ውን ወይ ብሃይማኖት ይሽፍንዎ!
ሓጢያት ንኹሉ ቀንዲ መዋቕር ተፈጥሮና ሰንጢቕዎ እዩ። ብሃይማኖታዊ ልምምዳት ከም ጾምን ጸሎትን ወይውን ናብ ቅዱስ ቦታት ብምብጻሕ ወይ ብርእስ-ምግታእ ከነወግዶ ኣይንኽእልን ኢና።
ግናኸ እግዚኣብሄር ክሳብ ሓጢያት ክፉእ ምዃኑ ንፈልጥ ይጽበ እዩ።የሱስ ሓደ እዋን ንሱ ንሓጥኣን እምበር ንጻድቃን ክጽዉዕ ከም ዘይመጸ ተዛሪቡ ነይሩ።እዚ ኣብ ምድሪ ገለ ጻድቃናት ካልኡት ሓጥያተኛታት ነይሮም ማለት ኣይኮነን። ንሱ ዝተዛረቦም እቲ ኣሽታሕቓር ንገዛ ርእሶም ጻድቃናት ቅዱሳትን ገይሮም ዝሓስቡ ዝነበሩ ሃይማኖታውያን ሰባት እዩ።የሱስ ማለቱ ንሱ ነቶም ገዛእ ርእሶም 'ጻድቃን' ገይሮም ዝርእዩ ከድሕኖም ከም ዘይክእል እዩ።።
እቶም ሕሙማት ምዃኖም ዝፈልጡ ጥራይ እዮም ናብ ሓኪም ዝኸዱ።ከምኡውን ዋላ ናይ መጀመርያ ዘድሌና ሓጥኣን ምዃና ምፍላጥ እዩ።
ዝኾነ ይኹን ሃይማኖትና እንተ ኾነ፥ ኩላትና ሓጥኣን ኢና። ኣንጻር ናይ እግዚኣብሄር ቅዱስ ሕግታት፥ ብሓሳብ፡ ብቓል፡ ብተግባር፡ ብኣረኣእያን፡ ሓቐናን፡ ሓጢያት ሰርሒና ኢና።
ናብ ናይ እግዚኣብሄር ቅዱስ መለክዒታት ኣይመጻናን።
ሓጢያት ካብ ሕማም ንኣካልትና ንላዕሊ ኣዚዩ ንነፍስና ይዕንዎ እዩ።
ግናኸ እዚ ንፈልጦ ዲና፧
እንታይ እዩ ምላሽና ንኤድስ -እቲ ኣዚዩ ዝፍራሕ ብጸታዊ
ርክብ ዝመሓላለፍ እቲ ኣብ መሉእ ዓለም ተዘርጊሑ ዘሎ፧
ኤይድስ ኣዚዩ ተላጋቢ እዩ፥ ሰባት ይፈርሑ እዮም ኣብ ዝኾነ ቦታ ጥቓ ዝኾነ ሰብ ኤይድስ ዘለዎ ክኸዱ ብሓቂ ግን ሓጢያት ካብ ኤይድስ ዝኸፍኤ እዩ - እቲ እንኮ እቲ ዕንወት ሓጢያት ዝገብሮ ንነፍስና እዩ።ስለዚ ብግዳም ዝርኤ ኣይኮነን።
ናይ ሓጢያት ሳዕቤናት እንተ ኾነ ግዳ ካብ ኤይድስ ንላዕሊ ኣዚዩ ዝኸፍኤ እዩ።ንህይወትና የባላሽዎ፥ ኣብዛ ዓለም ክኣ
ዘይሑጉሳት ይገብረና፥ ኣብ መወዳእታ ካብኡ እንተ ድእ ዘይዲሕና- ንዘልኣለም ድማ የጥፍኣና ።
ሕልና እቲ ቀጻሊ ጽቡቕን ሕማቕን እንፈሊ ፍጥረት ምዃና ዘዝክረና፥ምስ ኩሉና ዝተፈጠረ እዩ።ሕልና ድምጺ እግዚኣብሄር ኣብ ውሽጥና ዘሎ እቲ ንተግባራትና ሓላፍነት ከም እንወስድ ዝነግረና እዩ። ሓደ ምዓልቲ፥ እቲ መገዲ ህይወትና ዝነበርናዮ ንእግዚኣብሄር መልሲ ክንህበሉ ኢና።
ንሕና ከም እንስሳታት ሕልና ዘይብሎም ኣይኮናን።እንስሳታት ሕማቕን ጽቡቕን ዝፈልጡ ፍጥረት ኣይኮኑን፥ ስለዚ ኽኣ ንዝኾነ ነገር ንእግዚኣብሄር ክምልስሉ ኣይድልን እዩ።እንስሳ ምስ ሞተ በቃ ናቱ እቲ መወዳእታ እዩ።ግናኸ ንዓና ግን ከምዚ ኣይኮነን። ሰብ ብምስሊ እግዚኣብሄር እዩ ተፈጢሩን ድማ ዘልኣለማዊ ፍጡር እዩ።
ንዓና ምዓልቲ ፍርዲ ክህልዎና እዩ።ሽዑ ኩሉ ነገር እቲ፥ ዝገበርናዮ፡ ዝበልናዮን፡ ዝሓሰብናዮን፡ ኣብ ምሉእ ህይወት ዘመና ተመሊሱ ናብ ኣእምሮና ክመጽእን ብእግዚኣብሄር ክርኤን እዩ።ድማ ብመሰረት መለክዒ ቅዱስ ሕግታቱ ኣብ መጽሓፍ ቅዱስ ዝተዉሃበ ክፈርደና እዩ። ሽዑ ንኹሉ ነፍሲ
ወከፍ ሓሳብን ተግባርን ንእግዚኣብሄር መልሲ ክንህቦ ኢና።
መጽሓፍ ቅዱስ ከምዚ ይብል፥ "ከምቲ ንሰብ ሓንሳእ ሙማት ብድሕሩኡውን ፍርዲ እተሰርዖ" (እብ.9:27)።ብዙሓት ሰባት ገበን ዝገብሩ ኣብዛ ምድሪ ካብ መቕጻዕቲ ከምልጡ ይኽእሉ ይኾኑ።ግናኸ ኣብ መወዳእታ ኣብ ቅድሚ ናይ እግዚኣብሄር ፍርዲ ወንበር ደው ምስ በሉ እቲ ቅኑዕ መቕጻዕቲ ክረኽቡ እዮም። ከምኡ ብተመሳሳሊ ክኣ፥ ብዙሕት ሰባት ኩሉ ኣብዚ ምድሪ ንኻልኡት ዝገበርዎ ጽቡቕ ፍጹም ዘይተንኣዱ፥ ክርስቶስ ናብ ምድሪ ተመሊሱ ምስ መጸ ክሽለሙ እዮም።
ዝኾነ ይኹን ንእንገብሮ ሓደ ምዓልቲ ንእግዚኣብሄር መልሲ ክንህበሉ ስለ ዝኾና፥ ኩሉ ግዜ ንድምጺ ሕልናን ክንሰምዖ ኣገዳሲ እዩ።
ሕልና ካብ እቶም ዓበይቲ ህያባት ኣምላኽ ሓደ እዩ። እዚ ልክዕ ከምቲ ውህበት "ቃንዛ" ኣብ ሰብነትና እዩ።መብዛሕትና ንቃንዛ ሞኽታ ጥራይ ከም ዝኾነ ገይርና ኢና እንሓስብ። ግናኸ ቃንዛ እንታይ ዓቢ በረኸት ንህይወትና ምዃኑ ኣይንፈ- ልጦን ኢና። ምኽንያቱ ብቃንዛ ገይሩ እዩ ሰብነትና ገለ ነገር ኣብ ገለ ቦታ ጸገም ከም ዘሎ ዘጠንቅቐና።ናይ ሕማም ዘጠንቅቐና ናይ መጀመሪያ ናይ ሰብነትና ምልክት እዩ።ብቓንዛ ዘይከውን እንተ ዝኸውን ዋላ ሕማም ከለና ከም እንመውት- ውን ኣይምስፈለጥናን።ቃንዛ እዩ እቲ ግዜኡ ካብ ዘይኣኸለ ሞት ዘድሕነና።
ሕማም ደዌየ ዘለዎም ቃንዛ ኣይስሞዖምን እዩ፥ ምኽንያቱ ደውየ ንመትንታት ይቐትልን ንኹሉ ስምዒት ዘዕኑ ስለ ዝኾነ እዩ።ደውየ ዘለዎ ኣብ እግሩ መስማር እንተ ረኸቦ ፍጹም ብጠቕላላ ኣይስምዖን እዩ።እቲ እግሩ ክረክስ እዩ - ድማ ንሱ ገና ብዛዕብኡ ኣይክፈልጥን እዩ።ኣብ መወዳእታ እግሩ ኣዚዩ ሕማቕ ክኸውን ክቑረጽን እዩ - ኩሉ እዚ ምኽንያቱ ንሱ "ናይ ቃንዛ በረኸት" ስለ ዘይብሉ እዩ።
ሕልና ከም ቃንዛ እዩ።ናይ እግዚኣብሄር ሕግታት ክንጥሕስ ከለና የጠንቅቐና እዩ - ብዛዕባ ሓጢያት ክንሓስብ ከለና ወይውን ድሮ ሓጢያት ምስ ገበርና።ነቲ መጠንቀቕታ ዕሽሽ እንተ ድኣ ኢልናዮ፥ ድማ ኣንጻሩ ከይድና፥ ነቲ ስምዒት ናይ ሓጢያት ምስና ዘሎ ቀስ ብቐስ ክንቀትሎ ኢና። ሽዑ ምዓልቲ ክመጽእ ብጠቕላላ ንዝኾነ ንናይ ሓጢያት ስምዒት ዘይስምዓና። ሽዑ መንፈስዊ ደዌታት ክከውን ኢና-ምስ ዝሞተ ሕልና።ሻቡ ከም እንስሳታት ክንከውን ኢና ሕልና ዘይብሎም።በዚ ምኽንያት ክኣ እዩ ገለ ሰባት ካብ እንስሳ ዝኸፍኤ ንላዕሊ ሕማቕ ዝገብሩ። ናይ'ዚ ከምዚ ዓይነት ህይወት ናይ መወዳእታ ውጽኢት ንዘልኣለም ብእግዚኣብሄር ክትቅጻዕ እዩ።
ኩሉና ከም እንፈልጦ ሓጥኣን ኢና፥ ምኽንያቱ ነዚ ሕልናና ይነግረና እዩ።ነቲ ስምዒት ጸጸት ፍጹም ከነርሕቖ የብልናን፥ምኽንያቱ እዚ ስምዒት ናይ ጸጸት ከም "እቲ በረኸት ቃንዛ" እዩ።መንፈሳዊ ሕምማ ከም ዝሓመምና ምሕዋይ ከም ዘድሌና ይነግረና እዩ። ሕልና ናይ እግዚኣብሄር እቲ ዝዓበየ ህያብ ንሰብ እዩ።
የሱስ ንሕልና ምስ ዓይኒ የመሳስሎ እዩ (ሉቃስ ምዕራፍ 11 ጥቕስታት 34 ክሳብ 36)። ኣዒንትና እቶም ዝጸረዩ ክፍልታት ናይ ሰብነትና እዮም፥ ምኽንያቱ ብዙሕ ሻዕ ኩሉ ግዜ፥ብንብዓትና ይሕጸቡ እዮም።ከምዚ ገይርና ኽኣ ኢና ከምኡውን ንሕልናን ኩሉ ግዜ ብጽሬት ክንሕዞ ዘለና።
ሓጢያትና ዝሕደገለናን ዝሕጸበልናን ብእግዚኣብሄር ጥራይ እዩ። እዚ እዩ ኽኣ እቲ እንኮ መገዲ ሕልናና ካብ ስምዒት ክሱስነት ከንጽሃና ዝኽእል።
ግናኸ ሕድገት ሓጢያት ሕሱር ኣይኮነንን።
እግዚኣብሄር ከመይ ገይሩ እዩ ሓጢያትና ክሓድገልና ዝኽእል፧እግዚኣብሄር ፍትሓውን ጻድቕን ኣምላኽ እዩ።ንሱ ንሰብ ንሓጢያቱ ዕሽሽ ብምባል ይቕረ ክገብረሉ ኣይኽእልን እዩ። እዚ ዘይፍትሓዊ ምስ ኮነ።
እግዚኣብሄር ቅዱስን ፍትሓውን ኣምላኽ እዩ።ስለዚ ድማ ንሱ ንሓጢያት ክቐጽዕ ኣለዎ።
ግናኸ ንሱ ከምኡውን ዘፍቅር ኣምላኽ እዩ፥ ንሱ ሓጢያትና ዝሕደገሉ መገዲውን ፈጢሩ እዩ።
ኩሎም ሃይማኖታት፥ ሕያዎት፡ ሓላላት፡ እሙናት ክንከውን ይምህሩና እዮም። ግናኸ እዞም ኩሎም ድሕሪ ሕድገት ሓጢያት ምርካብና ከመይ ክነብር ከም ዝግብኣና ዝጠቕሱ እዮም።
ሕያውነት፡ ሰናይነትን፡ እምኑነት ኩሎም ከም ልዕለ መዋቕር ናይ ህንጻ እዮም።ሕድገት ሓጢያት መሰረት ናይ'ቲ ህንጻ እዩ።
እቲ ኣዚዩ ኣገዳሲ ክፍሊ ህንጻ መሰረት እዩ።
እግዚኣብሄር ንሓጢያትና ክሓድገልና፥ ንሱ ሓደ ነገር ክገብር ነይርዎ ካብቲ ንዓለም ንሱ ክፈጥር ከሎ ንላዕሊ፥ ንዕኡ ኣዚዩ ከቢድን ዘቐንዙን።
ንዓለም ንምፍጣር፥ እግዚብሄር ቃል ጥራይ ክዛረብ ነይርዎ፥
ድማ ዓለም ክኣ ናብ ህላውነት ብቕጸበት መጺኣ።
ግናኸ ንሱ ጥራይ ብምዝራብ ሓጢያትና ይቕረ ክብለልና ኣይክእለን።
ናይ ሰብ ሓጢያት ክሕደገሉ እንተ ድኣ ኾይኑ፥ ሓደ እንኮ መገዲ ጥራይ ነይሩ።
እግዚኣብሄር ሰብ ከማና ክኽውን ነይርዎ።
ከምቲ ንሰብ ዝገጥሞ ብፈተናታትን ግድላትን ንሱ ክነብር ነይርዎ።ድማ ንሱ ኣብ ክንዳና ከም መስዋእቲ ሓጢያትና፥ ኣብ ልዕሊ ርእሱ ነቲ መቕጻዕቲ ብምውሳድ ክመውት ነይርዎ።
እቲ መቕጻዕቲ ንሓጢያት፥ ስቅያት ወይ ሕማም ወይ ድኽነት፥ወይ ኣብ'ቲ ዝትሓተ ደረጃ ማሕበራዊ ናይ እዚኣ ዓለም ዝተወለድካ ምዃን፥ ወይ ዝኾነ ከምዚ ዓይነት ኣይኮነን።እቲ መቕጻዕቲ ናይ ሓጢያት ዘልኣለማዊ ሞት እዩ -እዚ ኽኣ ልክዕ
ካብ እግዚኣብሄር ንዘልኣለም ዝተፈለኻ ምዃን እዩ።
ኣካላዊ ሞት ካብ ኣካላዊ ሰብነት ዝተፈለኻ ምዃን እዩ።ይኹን እምበር፥ መንፈሳዊ ሞት ካብቲ ናይ ኩሉ ህይወት ምንጪ ዝኾነ እግዚኣብሄር ዝተፈለኻ ምዃን ማለት እዩ።
ሰናይ ተግባራት ነቲ ኣብ መጻኢ እትገብሮ ነቲ ክፉእ ኣብ ዝሓለፈ ዝገበርካዮ ፍጹም ክስሬልካ ኣይክእል እዩ።ሓጢያት ብሕጊ ኣምላኽ እንእወዶ ዕዳ እዩ።ንሕግታት ሃገራት እንተ ድኣ ዘይተኣዚዝና፥ ንበል ግብሪ ብምድንጋር፥ ብምኽንያት ንግብሪ ኣብ መጻኢ ክንከፍል ቃል ብምእታውና ጥራይ ክሕደገልና ኣይክእልን እዩ።ኣይፋሉን።ዋላ'ኳ ንመጻኢ ግብሪ እንተ ኸፈልና፥ ገና ኣብ ዝሓለፈ ዝተኣወድናዮ ክንከፍሎ ኣሎና።ምስ ሓጢያት ክኣ እዚ ሓደ እዩ።
ሽሕ'ኳ ብዙሕ ሰናይ ዕዮታት ኣብ መጻኢ ክንገብር እንተ ኽኣልና፥ ገና ኣብ ዝሓለፈ ንዝፈጸምናዮ ሓጢያታት ክንከፍል ኣሎና።
ከምኡውን ኣብ ጎኒ እዚ መጽሓፍ ቅዱስ ከምዚ ይብል፥ "እቲ ዝበለጸ ስራሕና ኣብ ቅድሚ ኣዒንቲ እግዚኣብሄር ልክዕ ከም ጽዩቕ ጨርቂ እዩ " (ኢሳ.64:6)።
እግዚኣብሄር ንጽቡቕ ዕዮታት ይንእድ እዩ እዩ።ግናኸ ዋላ እቲ ዝበለጸ ዕዮታትና ነቲ መለክዒ ቅድስንኡ ከማልእ ኣይክእልን እዩ፥ ምኽንያቱ ንሱ ደረት ኣልቦ ቅዱስ እዩ። ስለዚ ኣብ ተስፋ ዘይብሉ ኩነት ኢና፥ ዋላ እቲ ጽቡቕ ስራሕና እኹል ኣይኮነን። ዋላ ሓደ መገዲ የልቦን ናብ ህላወ እግዚኣብሄር ክንኣትወሉ እንኽእል።
ንሕና ተስፋ ኣልቦ ጥፉኣት ኢና።
ግናኸ እግዚኣብሄር በቲ ዓቢ ፍቕሩ ግዳ ንሓጢያትና ክሓድገሉ ዝኽእል መገዲ ፈጢሩ ።
እግዚኣብሄር ኣዚዩ ዓቢ ዝተወሳሰበ እዩ፥ ብናይ ሰብ ኣእምሮ ብምልኣት ክንፈልጦ ኣይንኽእልን ኢና። መጽሓፍ ቅዱስ ንእግዚኣብሄር ከም ሓደ ይገልጾ፥ ግናኸ ኣብዚ ሓደ፥ ሰለስተ ኣካላት ብምዃን፥ ንዓና ከም ኣቦን ወድን (እዚ ማለት ንሱ ሓደ ዓይነት ተፈጥሮ ከም ኣቦ ኣለዎ፥ ክኣ ንሱ ብኣቦ ዝተወለደ ኣይኮነን) መንፈስነ ቅዱስን-ኩሎም ማዕረ እዮም።
ንሰብኣዊ ኣእምሮና ሰለስተ ዝተፈላለዩ ኣካላት ሓደ እግዚኣብ- ሄር ዝኾኑ ክንርድኦ ዘይክኣል እዩ ።ንሕና ክንሓስብ ጥራይ እንኽእል ሰባት ዝተፈላለየ ሰብነት ዘለዎም እዩ። ግናኸ እግዚኣብሄር መንፈስ እዩ።ኣእምሮና ክኣ ድሩት እዩ። ነቲ ዓብን ዝተወሳሰበ ተፈጥሮ ኣምላኽ ክርዳእ ኣይክእልን እዩ።
ልክዕ ከምቲ ከልቢ ሰባት ክርድእዎ ዝኽእሉ ነገራት ክርዳእ ዘይክእል፥ከምኡውን ብዛዕባ እግዚኣብሄር ንሕና ሰባት ክንርድኦ ዘይንኽእል ነገራት ኣለው።እግዚኣብሄር ኣብ መጽሓፍ ቅዱስ ክገልጸልና ዝመረጾ ጥራይ ኢና ክንፈልጦ እንኽእል።ካብ'ዚ ዝያዳ የልቦን።
ንኣብነት፥ ምናልባት ንሓደ ንፉዕ ከልቢ ምድማር ክትገልጸሉ ትኽእል ትኸውን-እዚ1+1+1=3፥ ኣብ ቅድሚኡ ሰለስተ ዓጽሚ ብምቕማጥ፥ ድማ ሽዑ ሓደ ብሓደ ብምቑጻር።
ግናኸ ነቲ ከልቢ ምርባሕ ክትገልጸሉ ፈትን -እቲ 1×1×1=1
እዚ ዋላ እቲ ዝበለጸ ከልቢ ክርድኦ ከም ዘይክእል ኮይኑ ክትረኽቦ ኢኻ።
ንሕና ሰባት ግን ሐደ ብገዛእ ርእሱ ሰለስተ ግዜ ክረብሕ ከሎ ሓደ ከም ዝኸውን ኣጸቢቕና ንፈልጥ ኢና!
እምብኣር ሕጂ ከምቲ ንሕና ልዕሊ ከልቢ ዝኾና። እግዚኣብሄር ካባና ንላዕሊ ኣዚዩ ርሑቕ እዩ።
ከልቢ ንምርባሕ ክርዳእ ሰብ ክኸውን ኣለዎ።
ንእግዚኣብሄር ምእንቲ ክንርዳእ ንሕና ሰባት እግዚኣብሄር ክንከዉን ኣለና።
ስለዚ ኣየገርምን እግዚኣብሄር ሰለስተ ኣካል ክነሱ ከምኡውን ግዳ ሓደ ኣምላኽ ምዃኑ እንተ ዘይተረድኣና። ።ዋላ'ኳ እንተ ዘይተረዳእናዮ፥ እዚ ሓቂ ምዃኑ ንፈልጥ ኢና፥ ምኽንያቱ እግዚኣብሄር ኣብ ቃሉ ስለ ዝበለ።
ብኸምዚ ሓደ ዓይነት መንገዲ፥ ብዙሓት ሰብኣዊ ትንተና ይጥቀሙን እግዚኣብሄር ኣብ ኩሉ እንተ ድኣ ሃሊዩ፥ እምብኣር እግዚኣብሄር ኣብ ኩሉ ሰብ፥ እንስሳን፥ ኣቕጽልትን፥ ኣብ ኩሉ ሃይማኖታዊ ናይ ኣምልኾ ቦታ ክህሉ ኣለዎ ይብሉ። እዚ ነቲ ንእሽተይ ኣእምሮ ሰብ ነቲ ኣምላኻዊ ሓቅታት ዘይተረድኦ፥ቅኑዕ ትንተና ሞጎተ ይመስል እዩ ።
ግናኸ እዚ ኩሉ ሓሶት እዩ ።እግዚኣብሄር ኣብ ኩሉ ቦታ ኣሎ ማለት፥ ንሱ ኣብ ኩሉ ቦታ ዝኸውን ዘሎ ኩሉ ይፈልጥ እዩ ማለት እዩ።ግናኸ ዋላ'ኳ ንሱ ኣብኡ እንታይ ይካየድ ኣሎ እንተ ፈለጠ፥ ንሱ ብርግጽ ኣብ ሲኦል የለን።
እቲ ኣውራ ትርጉም ሲኦል (ዘልኣለማዊ መቕጻዕቲ ንሓጥኣን) እዩ "ቦታ እግዚኣብሄር ዘይብሉ"።እዚ እዩ ኽኣ እቲ ስቅያት ናይ ሓጥኣን ኣብ ሲኦል ዘይጽወር ዝገብሮ።
ስለዚ እግዚኣብሄር ብርግጽ ኣብ ኩሉ ኣይሓድርን እዩ።
ንሰብ ብሓጢያቱ ካብ ዘልኣለማዊ መቕጻዕቲ ክድሕን፥ ዳርጋ ቅድሚ 2000 ዓመታት እግዚኣብሄር ኣቦ ንወዱ ከም ህጻን ኮይኑ ክውለድ ሰዲድዎ ብድንግል ብልዕለ ተፈጥሮ መስርሕ ናይ መንፈስ ቅዱስ።
ንሱ የሱስ ክርስቶስ ተባሂሉ ስም ተውሃቦ።
ንሱ ካብ ንእስነቱ ክሳብ በጽሒ፥ ኩሉ ንወዲ ሰብ ዝገጥሞ ፈተና እናገጠሞ ዓብዩ። ክኣ ኣብ'ዚ ንኩሎም ፈተናታት ንሱ ስዒሩ።
ንሱ ፍጹም ኣብ ኩሉ ሓጢያት ኣይሰርሔን።እግዚኣብሄር ኣቦ፥ የሱስ ክርስቶስ እቲ ውሉድ ኣብ 33 ዓመት ዕድሚኡ ብእኩያት ሰባት ክዉሰድን ኣብ መስቀል ክስቀልን ፈቒዱ። ኣብ መስቀል ንሱ ኣብ ክንዳና መርገም ኮይኑ፥ ክኣ ንሓጢያት ኩሉ ሰብ እቲ መቕጻዕቲ ወሲድዎ ኣብዚ ዓቢ ፍቕሪ ኣምላኽ ንርኢ።
የሱስ ኣብ መስቀል ምስ ተሰቐለ፥ ደሙውን ምስ ኣፍሰሰ እቲናይ ጽድቂ መቕጻዕቲ ንሓጢያትና ብምልኡ ተኸፊሉ።
እቲ ጠለባት ናይ ፍትሒ ክኣ ተፈጺሙ።
እግዚኣብሄር ንየሱስ፥ ድሕሪ ስለስተ ምዓልቲ ካብ መቓብር ካብ ሞት ኣተንስኦ፥ እዚ ክኣ ንዓለም እቲ መስዋእቲ ኣብ መስቀል ከም ዝተቐበሎ ከረጋግጽ እዩ።
እቲ ሓደ ኣምላኽ ጥራይ ኣሎን ክኣ ሓደ ጥራይ ስጋ ዝለበሰ ኣምላኽ ኣብ ምድሪ ነይሩ፥ ጎይታ የሱስ ክርስቶስ፥ ብኽልተ ሓቅታት ክኣ ተረጋጊጹ ፥
1).ጎይታና የሱስ ክርስቶስ እቲ እንኮ ንሓጢያት ዓለም ዝሞተ እዩ።
2).ጎይታና የሱስ ክርስቶስ እቲ እንኮ ድሕሪ ሞት ብህይወት ዝተመለሰ እዩ፥ ፍጹም እንደ ገና ንኸይመውት-ስለዚ ክኣ እቲ ንሱ ዝዓበየ ጸላኢ ሰብ ሞት ከም ዝገዝኦ የረጋግጽ።
ድሕሪ ኣርብዓ ምዓልታት ኣብ ምድሪ፥ የሱስ ናብ ሰማይ ተመሊሱ ኣብቲ ሕጂ ዘለዎ።
ንሱ ቅድሚ ምኻዱ፥ ሓደ ምዓልቲ ንዓለም ክፈርድ ብጽድቅን ሰላም ከም ዝምለስ ተስፋ ሂቡ።ንሱ ገለ ምልክትታ ቅድሚ ዳግም ምምጽኡ ከም ዝኽሰቱ ምልክታት ሂቡና እዩ።
እዞም ምልክታት ተፈጺሞም ክንርኢ ከለና፥ ዳግም ምጽኣት ክርስቶስ ኣዚዩ፡ ኣዚዩ ከም ዝቐረበ ንፈልጥ።
ቅድሚ ክርስቶስ ናብ ምድሪ ምምላሱ፥ እግዚኣብሄር ብክርስቶስ ገይሩ ዝሃበና ሕድገት ሓጢያት ምቕባል ኣገዳሲ እዩ።
ናይ ሓጢያት መቕጻዕቲ መንፈሳዊ ሞት እዩ-ከምቲ ድሮ ዝርኣናዮ፥ እዚ ማለት ካብ ህላውነት እግዚኣብሄር ንዘልኣለም ዝተቖርጽካ ምዃን ማለት እዩ።እዚ እቲ የሱስ ኣብ መስቀል ዝተመኮሮ።ንሱ ብኣቡኡ ተሓዲጉ እዩ።
የሱስ ኣምላኽ ብምዃኑ፥ ስለዚ ኣብ ውሽጣዊ ሰቡ ድማ ዘልኣለማዊ እዩ፥ እቲ ቃንዛ ዘልኣለም ምፍላይ ካብ ኣቡኡ ንሓጺር ግዜ ክምኮር ይኽእል እዩ-ኣብ ውሽጢ 3 ስዓታት ምሉእ ብምሉእ ጸልማት ኣብ መስቀል፥ ንሱ እቲ ስቅያታት ዘልኣለማዊ ሲኦል ክጸዉር ከሎ፥ እቲ ስቅያታት ንሕና ክንጸሮ ዚግብኣና ንኹሉ ዘልኣለም።
እቲ መቕጻዕቲ ንሓጢያት ብኡ ተወሲዱ እዩ።ግናኸ ክሳብ ሕድገት ካብ ኣምላኽ ዘይተቐበልና ገና ዘይተሓደገልና ካብቲ መቕጻዕቲ ሓራ ኣይኮናን።እዚ እዩ እቲ ምኽንያት ስለ ምንታይ መብዛሕትኦም ሰባት ኣብ ዓለም ዋላ'ኳ ክርስቶስ ንዕኦም ሞይቱ ከሎ፥ ኣብ ሕድገት ዘይተገበረሎም ኩነት ዝተርፉ።
ክርስቶስ ንስለ ሓጢያት ኩሉ ዓለም፥ ንኹሎም ሰባት ናይ ኩሉ ሃይማኖታት ሞይቱ እዩ፥ ድማ ንሓጢያት ክርስትያናት ጥራይ ኣይኮነን።
ነቲ ብሞት ክርስቶስ የሱስ እግዚኣብሄር ንዓኻ ዝዓደገልካ ክትቅበል ቅድም ቀዳድም ካብ ሓጢያትካ ክትንሳሕ ኣለካ።እዚ ማለት በቲ ሓጢያት ዝመልኦ መገድኻ ብሓቂ ምሕዛንን ብቕንዕና ካብ ኩሉ ሓጢያት እትፈልጦ ክትምለስ ምድላይን እዩ።
ኣብ መጀመርያ፥ ሕልናኻ እንታይ እዩ ንእግዚኣብሄር ዝሕጉስን እንታይ እዩ ባህ ዘይብሎ ርድኢት የብሉን።ስለዚ ካብ ኩሉ ነገር ንእግዚኣብሄር ባህ ዘይብሎ ኣብ ህይወትካ ክትምለስ ዘይክኣል እዩ።ድማ እግዚኣብሄር ነዚ ኣይጠልቦን እዩ - ምኽንያቱ ንሱ ክዉንነታዊ እዩ።ንሱ ጥራይ ፍቓደኛ ክትከውን ኩሉ ነገር ንዕኡ ባህ ዘይብል ደዉ ከተብል እዩ ዝሓተካ።
ካብቶም ሕልናኻ ዝረትዓካ ነገራት ተመሊስካ ክትርሕቕ ክትጅምር ትኽእል ኢኻ።
ሕማቕ ልምድታትካ ደዉ ከተብል ዓቕሚ ዘይብልካ ክትከውን ትኽእል፥ ኣብዚውን እንደገና እግዚኣብሄር ድኻምካ ብምልኣት ይርድኦ እዩ።ንሱ እቲ ሓይሊ ዓቕሚ ክህልዎካ ካባኻ ኣይጽበን እዩ።ንሱ ዝሓተካ ጥራይ፥ "ነዞም ልምድታትካ ክትሓድግ ፍቓደኛ ዲኻ፧ " ንሱ ቅኑዕን ኩሉ ነገር ሓጢያት ዝመልኦ ክትሓድግ ብሓቂ ድሌት ከም ዘለካ ምስ ርኣየ፥ ንሱ ከምቲ ዘለኻያ ክቕበለካ እዩ፥ ዋላ'ኳ ገና እንተ ድኣ ብብዙሕ ሕማቕ ልምምድታት ዝተስዓርካ እንተ ኾነካ።
እንታይ ዝበለ ድንቂ ዝመልኦ ጥዑም ዜና እዩ እዚ።
ሓደ መረጋገጺ እቲ ፍቓደኛ ምዃንካ ክትሓድግ ናይ ቅድም ሓጢያት ዝመልኦ መገድታትካ ዝርኤ በቲ ፍቓደኛ ምዃንካ ነቲ ኣብ ዝሓለፈ ጌጋ ዝግበርካዮ ክትዕሪ እዩ።ድማ ዋላ ኣብዚ እግዚኣብሄር ድሩትነትካ ይርዳእ እዩ።
ኣሽሓት ጌጋታትን ሓጢያትን ኣብ ዝሓለፈ ህይወትካ ኣለው ገይርካዮም እትኽውን፥ እቲ ብዘየገድስ ዋላ ኣበርቲዕካ እንተ ፈተንካ ፍጹም ክትዕሪዮ ዘይክኣልካ።ግናኸ ገለ ኣለው ክትገብሮም እትኽእል። ንነገራት ጥራይ ዝክኣለካ ክትዕሪ እግዚኣብሄር ይጽበየካ እዩ።
ንኣብነት፥ እንተ ድኣ ካብ ሓደ ሰብ ገንዘብ ሰሪቕካ፥ እቲ መጠን ገንዘብ ምስ ኣዋህለልካ ብኡ ንቡኡ ክትመልሶ ፍቓደኛ ክትከውን ኣለካ።ንገለ ሰብ እንተ ድኣ ብቓላትካ ጎዲእካ ኮይንካ፥ ድማ ዘኪርካዮ፥ ከይድካ ስለቲ ዝተዛረብካዮ ይቕሬታ ክትሓትት ወይ ክትጽሕፉ ፍቓደኛ ክትከውን ይግብኣካ።ከምዚኦም ዝኣመስሉ ስጉምታት እቲ እግዚኣብሄር ቅንዕናኻን ትሕትናኻን ዝፍትነሉ መገድታት እዮም።
ብዘይ እግዚኣብሄር ክኣ ክንድሕን ኣይንኽእልን ኢና።
መጽሓፍ ቅዱስ ንሓቀኛ ንስሓ "ካብ ጣኦት ናብ ኣምላኽ ምምላስ" ኢሉ ይጽዉዖ (1ተሰ.1፡9)።
ኣምልኾ ጣኦት እንታይ እዩ፧
ቀዳምነት ንሓደ ዝተፈጠረ ነገር ልዕሊ ፈጣሪ ቦታ ምሃብ እዩ- እቲ ዝተፈጠረ ነገር፥ ገንዘብ፡ ወይ ጽብቕቲ ሰበይቲ፡ ወይ ዝና ወይ ዝኾነ ነገር ክኸውን ይኽእል።
ንዝኾነ ከምዚ ዓይነት ዝተፈጠረ ነገር ምምራጽ ምምላኽ ጣኦት እዩ - ምኽንያቱ እዚ ኣብ ክንዲ ፈጣሪ ንፍጡር ነገር ምምላኽ ስለ ዝኾነ - ድማ እዚ ሱር ኩሉ ሓጢያት እዩ። እግዚኣብሄር ከምዚ ዓይነት ኣምልኾ ጣኦት ይጸልእ እዩ፥ ምኽንያቱ ኣብ ልቢ ሰብ ክህልዎ ዝኽእል ቦታ ስለ ዝወስድ - ክኣ ከምዚ ገይሩ ንሰብ ይዕኑ እዩ።
ጣኦት ከምኡውን ጉዑዝ ኣቕሓ ብሰብ ዝተሰርሔ ነቲ ኣምላኽ ንሱ ዘምልኾ ዚውክል ክኸውን ይኽእል እዩ። ግናኸ ንዝኾነ ብኢድ ክሰርሖ ክቐብኦ ክስእሎ ዝኾነ ነገር ዋላ ኣዚዩ ብሩሑቕ እቲ ጽቡቕን ድንቅን ዝመልኦን ኩሉ ዝኽእል ነቲ ፈጣሪ ኣጽናፍ ዝመስል ዘይክኣል እዩ።እቲ ፍጡር ንእግዚኣብሄር ንምስሉ ዝኾነ ነገር ንሱ ካብ ዝፈጠሮ ምግባር ንዕኡ ጸርፊ እዩ።
እግዚኣብሄር መንፈስ እዩ ንሱ ብዕሩቕ-ዓይኒ ዘይርኤ እዩ። ንሱ ንዕኡ ቀትርን ለይትን ብዛዕብኡ ከዘክረና ሕልና ሂቡና እዩ።ግናኸ ሃይማኖያዊ ንጥፈታትን ከም ናብ ቅዱስ ቦታ ምብጻሕ ወትሩ መተካእታታት ንድምጺ ሕልናና ምስማዕ ኮይኖም እዮም።
ሰባት ሕጊ ኣምላኽ ክጥሕሱ ከለው ድማ ቀጻሊ ኣብ መጻኢውን ክጥሕስዎም ክምድቡ ከለው ንድምጺ ሕልንኦም ናብ ብዝተፈላለዩ ሃይማኖታዊ ጽንብላትን ንጥፈታትን ክደፍእዎ ይደሊዩ።ነቲ ብዙሕ ሓጢያቶም ብምኽንያት ዝገበ- ርዎ መስዋእትታትን ናብ ቅዱስ ቦታ ዝኸድዎን እግዚኣብሄር ከም ዚሓድገሎም ይሓስቡ።ግናኸ እዚ ስሕተት እዩ።
እግዚኣብሄር ንሃይማኖታዊ ጽምብላትን ንጥፈታትን ኣይርእን እዩ።ንሱ ኣብ ልብና እዩ ዝርኢ፥ ንሕልናና እንሰምዖን ወይስ ዘይንሰምዖን ክርኢ።
ስለዚ ንስሓ ካብ ኩሉ ዝኾነ ዓይነት ኣምልኾ ጣኦት ምርሓቕ ዘካተተ እዩ፥ ካብ ኩሉ ዝተፈጠረ ነገራት ናብ ፈጣሪ ንምለሰ፥ ድማ ከምዚ ንብሎ፥ "ኩሉ እቲ ኽእል እግዚኣብሄር፥ ንስኻ በይንኻ ጥራይ ክትምልኸን ክትግልገልን ብቑዕ ኢኻ። ክሳብ ሕጂ ንዝተፈጠረ ነገራት ከምልኽ ብምጽንሔይ በዚ ይሓዝን። ካብ ሕጂ ንኔው ንስኻ በይንኻ ጥራይ ኣብ ህይወተይ ቀዳምነት ክትከውን ኢኻ"።
ንስሓ፥ስራሕና ወይ ስድራና ክንሓድግ፥ ድማ ከም ባሕታውያን ናብ ጫካ ወይ እምባ ክንከይድ ማለት ኣይኮነን።
እግዚኣብሄር ኩሉና ስድራ ክህልውና፥ ድማ ሰሪሕና ፍረ ጻማና ኣብ ናብራና ክንረክብ ይደሌና እዩ።
ሰሪሕኻ ገንዘብ ክትእቱ ሓጢያት ኣይኮነን።ግናኸ ካብ እግዚኣብሄር ንላዕሊ ንገንዘብ ምፍቃር ሓጢያት እዩ።
እቲ ዘመናዊ ምዕባለ ዝቐረበልና ምቾት ምጥቃም ሓጢያት ኣይኮነን።ግናኸ ነቶም ምቾታት ካብ እግዚኣብሄር ንላዕሊ ከነ- ፍቅሮም ከለና'ዩ ሓጢያት።
እግዚኣብሄር ንኣካላትና ብኸምዚ ዓይነት፥ ንጥዑም መግቢ፡ ድቃስ፡ ዕጋበት ስጋዊ ርክብ፡ ክምኮር ከም ዚኽእል ገይሩ እዩ
ፈጢርዎ።
ካብ እዚኦም ዝኾነ ጌጋ የልቦን።
ከምቲ ክዉን ወትሩ ንጠምን ንደክምን እሞ ዘይንሓፍር፥ ብጾታዊ ርክብ ድሌታትና ዝኾነ ሕፍረት ክህልዎና ኣይድልን እዩ!! ግናኸ ክንጠሚ ከለና መግቢ ክንስርቕ ኣይግባእን፥ ድማ ኣብ ስራሕ ክንዓይ ከለና ክንድቅስ ኣይግባእን እዩ።
ልክዕ ከምዚ ሓደ ዓይነት መገዲ፥ ንኻልእ ሰብ ምእንቲ ንጾታዊ ድሌታትና ከነርዊ ኢልና ክንደፍር ኣይግብኣን። እግዚኣብሄር ቃል ኪዳን ሰሪዑ እዩ፥ ንሱ ሓደ ሰብኣይ ሓንቲ ሰበይቲ ክትህልዎ ይጽበ እዩ - ስለዚ እቲ ድሌት ስጋዊ ርክብ ክፍጸም ይኽእል እዩ።ካብ ቃል ኪዳን ወጻኢ፥ ዝኾነ ጾታዊ ዝምድና ሓጢያት እዩ።ካብ ኩሉ ጾታዊ ሓጢያት ክንስሓሉን ክንጥን- ጥኖን ኣሎና፥ ድማ ናብ እግዚኣብሄር ብቕንዕና ክንምለስ ኣሎና።
ካልእ ሓጢያት ክትንስሓሉ ክትሓድጎን ዚግባእ ምሕረት ዘይ ምግባር ኣተና ንኻልኡት ሰባት እዩ።እግዚኣብሄር ንሓጢያትካ ምሕረት ክገብረልካ እንተ ደሊኻ ብዝኾነ መገዲ ንዝጎድኡኻ
ሰባት ምሕረት ክትገብረሎም ፍቓደኛ ክትከውን ኣለካ።
ከምቲ እግዚኣብሄር ዝገበረልካ ንኻልኡትውን ከምኡ ክትገብር ኣሎካ። ነዚ ክትገብር ፍቓደኛ እንተ ዘይኮንካ፥ እግዚኣብሄር ምሕረት ኣይክገብረልካን እዩ።
ጎይታ የሱስ ክርስቶስ ከምዚ ኢሉ ኣሎ፦
"ንሰብ በደሎም እንተ ዘይሐደግኩምሎም ግና፡ንኣኻትኩም
ድማ ኣቦኹም ኣይሐድገልኩምን እዩ" (ማቴ.6:15)።
ንሓደ ሰብ ኣመና ዝጎድኣካ ምሕረት ክትገብረሉ ምሒር ከቢድ ኮይኑ ትረኽቦ ትኽእል ትኸውን።ሽዑ እምብኣር ክትጽልን ነቲ ሰብ ምሕረት ክትገብረሉ እግዚኣብሄር ክረድኣካ ክትሓቶ ትኽእል ኢኻ።
እቲ ኩሉ ዝኽእል ሓይሊ ኣምላኽ ነዚ ክትገብር ክሕግዝካ ቅሩቡን ዝርከብን እዩ።እግዚኣብሄር እንተ ሓጊዙካ በቲ ኩሉ ዝኽእል ሓይሊ፥ ዝኾነ ነገር ክትገብር ዘይክኣል የልቦን!
እግዚኣብሄር ንኹሉ ሓጢያትና ክሓድገልና ይኽእል እዩ፥ ሽሕ ግዜ ዓቢ ወይ ክፉእ እንተ ኾነ'ውን-ግናኸ እንተ'ድኣ ተነሲሕናሎም ጥራይ እዩ-እዚ ኽኣ፥ ብሓቂ እንተ ድኣ ብሓጢያትና ሓዚናን ብቕንዕና ነቲ ናይ ቅድም ሓጢያት ዝመልኦ መገድታት ክንሓድግ ደሊና እዩ።
ሓደሳብ ምስ ተነሳሕና፥ እቲ ዚቕጽል ዘድሊ ነገር ንናይ እግዚኣብሄር ይቕሬታ ክትቅበል እምነት እዩ።
መጽሓፍ ቅዱስ ከምዚ ይብል፥ "ብጸጋ ብእምነት ኢኹም
ዝድሓንኩም" (ኤፌ.2:8)።
ጸጋ ናይ እግዚኣብሄር ሓገዙን በረኸቱን ክህበና ዝተዘርግሔ ኢድ እዩ።እምነት ክኣ ነቲ ሓገዝን በረኸትን ካብ ኢድ እግዚኣብሄር ክንወስድ ኣእዳውና ንላዕሊ ዝተዘርግሔ እዩ።
ኣቐዲምና ከም ዝርኣናዮ፥ እግዚኣብሄር ኣእምሮ ዘይብሎም ሮቦታት ነገራት ዝገብሩ፥ ጥራይ ብምኽንያት ንሱ ክገብሩ ፕሮግራም ስለ ዝገብሮም ኣይደልን እዩ። ኣይፋሉን።ምርጫ ክንገብር እዩ ዝደሌና።
እግዚኣብሄር ሰናይ ኣምላኽ ኣዚዩ ዘፍቅረካ ምዃኑ ትኣምንዶ፧
እግዚኣብሄርን ንጎይታ የሱስ ወዱ ንሓጢያትካ ኣብ መስቀል ክመውት ከም ዝሰደዶ ድሕሪ ሰለስተ ምዓልቲ ካብ ምውታት ከም ዘተንስኦን ንሱ ሕጂ ኣብ ሰማይ ይነብር ከም ዘሎ ትኣምንዶ፧
እዚ እንተ ድኣ ከምኡ ኮይኑ፥ እምበርከስ ናይ ሓጢያት ይቕሬታ እግዚኣብሄር ዝቐረበልካ ሕጂ ክትቅበል ትኽእል ኢኻ።
ብዘይካ ስም የሱስ ምድሓን ካብ ሓጢያት ክርከቦ ዝኽእል ካልእ ስም ኣብ ምድሪ የልቦን።ከም መድሓኒኻን ጎይታኻን ክትቅበሎ እንተ ድኣ ደሊኻ፥ ኣገዳሲ እዩ፥ ልክዕ ከምቲ ኣብ ሓዳር ቃል ኪዳን፥ "ንኹሉ ካልእ ሓዲጋካ፥ ናቡኡ ጥራይ ኣትጠብቕ"። ኣብ ቃል ኪዳን ሰበይቲ ንኹሎም ናይ ቀደም ኣፍቀርታ ክትሓድጎምን ንሓደ ሰብኣይ ከም ሰብኣያ ዚተረፈ ህይወታ ክተጠብቕ ኣለዋ።መጽሓፍ ቅዱስ ዝምድናና ምስ ጎይታ የሱስ ክርስቶስ ብተምሳል መንፈሳዊ ቃል ኪዳን ገይሩ የቕርቦ፥ ኣብቲ ንሱ ንበይኑ ጥራይ መለኮታዊ ሰብኣይና ዝኾነሉ።ስለዚ እምብኣር ገና ንኻልኡት ኣማልኽቲ እናኣምለኽካን እናጸለኻን ንክርስቶስ ክትቅበል ፍቓደኛ ምዃንካ ክትዛረብ ኣይትኽእልን ኢኻ።ምርጫ ክትገብር ኣለካ።
እንተ ድኣ ነዚ ምርጫ ክትገብር ደሊኻ፥ እቲ ግዜ ሕጂ እዩ።
ሕጂ ተምበርኪኽካን ኣዒንትኻ ዕጸዎ፥ ድማ እዞም ቃላት ንእግዚኣብሄር ተዛረቦ።ንሱ ኣብ ዝሃለኻ ሃሉ ክሰምዓካ ይኽእል እዩ።ድማ ንዓኻ ክሰምዕ ይግደስ እዩ።ነዞም ቃላት ትርጉም ዘለዎም ቀስ ኢልካ በል፦
ጎይታ የሱስ ክርስቶስ፥ ኣነ ሓጥእ እየ፥ ክኣ ብሓቂ ካብ ኩሉ ሓጢያተይ ክምለስ ይደሊ ኣለኹ። ስለ ኩሉ ሓጢያተይ ከም ዝሞትካ ድማ ካብ ምውታት ከም ዝተንሳእካ ሎሚውን ህያው ምዃንካ ይኣምን። በጃኻ ንኹሉ ሓጢያተይ ይቕረ በለለይ።ናብ ልበይን ህይወተይን ንዓን ካብ ሎሚ ንየው ጎይታ ህይወተይ ኩን።ንኹሎም ካልኡት ኣማልኽቲ ይሓድጎም ድማ ካብ ሎሚ ንየው ንዓኻ ንበይንኻ ከምልኽ ይደሊ ኣለኹ።
እዚ ኣዚዩ ቀሊል ጸሎት ትሕቲ ሓደ ደቒቕ ዝወስደልካ ጸሎት እዩ።ግናኸ እንተ ድኣ ብኹሉ ቅንዕና ሓቂ ጸሊኻዮ፥ ነፍስኻ ንኹሉ ዘልኣለም ክትድሕን እያ።ብኡ ንብኡ ውሉድ ኣምላኽውን ክትከውን ኢኻ።
እዚ ሽሑራዊ ፎርሙላ ንኹሉ እቶም ከም ሕንጻይ ፓፓጋሎ ዝደግምዎ ዝባርኽ ኣይኮነን።እዚ ኩሉ ዝምርኮስ ኣብ ቅንዕና ልብኻ እዩ።እንተ ድኣ እቲ ትብሎ ዘለኻ ቁም ነገር ትርጉም ዘለዎ ማለት ኮይኑ፥ እግዚኣብሄር ሓጢያትካ ይቕረ ክብለልካ ክቅበለካን ድማ ውሉዱ ክገብረካን እዩ።ብቕንዕናን ሓቅን እንተ ድኣ ዘይኮንካ፥ ሽዑ ከይተለወጥካ ኮይንካ ክትርፍ ኢኻ።እግዚኣብሄር ንዝኾነ ሰብ ኣብ ህይወቱ ንክርስቶስ ክቕበል ፍጹም ኣይገድድን እዩ።ድማ ከምኡውን ዝኾነ ሓቀኛ ክርስትያን ንዝኾነ ሰብ ካልእ ሰብ ንክርስቶስ ክቕበል ከገድድ ኣይክእልን እዩ። በስገዳድ ምልዋጣት ብጠቕላላ ለውጢ ኣይኮነን።
እቲ ዉሕስነት መረጋገጺ እቲ ብሓቂ ይቕረ ከም ዝተብሃለ- ልናን እግዚኣብሄር ከም ዝተቐበለናን ንሱ ውሉዱ ከም ዝገበረና ኣዚዩ ኣገዳሲ እዩ። እግዚኣብሄር ብዘይ እዚ ውሕስነት መረጋገጺ ክንተርፍ ኣይደልን እዩ ።እግዚኣብሄር ነዚ መረጋገጺ ብመንፈስ ቅዱስ ኣብ ልብና ብምምጻእን ውሉድ እግዚኣብሄር ምዃና ብምንጋርን ይህበና።እግዚኣብሄር ከምኡውን መረጋገጺ በቲ ኣብ ዝተጽሓፈ ቃል (መጽሓፍ ቅዱስ) ዘሎ ተስፋታት ይህበና እዩ።
ጎይታና የሱስ ክርስቶስ ከምዚ ኢሉ ኣሎ፦
"ኣቦይ ዚህበኒ ዘበለ ናባይ ኪመጽእ እዩ፡ነቲ ናባይ ዚመጽእ ከቶ ንወጻኢ ኣይድርብዮን እየ" (ዮው.6:37)።
ኣብዚ ተስፋታት ናይ ክርስቶስ ንኹሉ ዘልኣለም ምሉእ ብምሉእ ክንምርኮስ ንኽእል ኢና።
እዚ ጸሎት ሕጂ ብቕንዕና ብሓቅን ናብ ጎይታ የሱስ ክርስቶስ ጸሊኻዶ፧ ሽዑ ብርግጽ ናብኡ መጺኻ ኢኻ።ሽዑ ርግጸኛ ክትከውን ትኽእል ኢኻ ንሱ ከም ዘይነጸገካ። ንሱ ተቐቢልካ እዩ፥ እንተ ድኣ ናብኡ ንምምጻእ ናትካ እጃም ገይርካ፥ ርግጸኛ ክትከውን ትኽእል ኢኻ እቲ እግዚኣብሄር ንዓኻ ንምቕባል ሸነኹ ከም ዝገበረ።
ሕጂ እግዚኣብሄር ተቐቢልካዶ ወይስ ኣይተቐበለካን ከም ዝስምዓካ ኣብ ስምዒታትካ ክትምርኮስ ኣይድሌካን እዩ። ስምዒታት ምስ ሰብነትና እዩ ጉዳዮም - ድማ ኩሉ ግዜ ኣብ መንፈሳዊ ነገራት ኣዚዮም ጠበርቲ እዮም ።
ኣብ ስምዒታት እምነትና ምቕማጥ ከም መሰረት ናይ ገዛ ኣብ ሑጻ ምንባር እዩ።እምነትና ኣብ ናይ እግዚኣብሄር ቃል ተስፋታት ከነቐምጥ ኣሎና - ክኣ እዚ ልክዕ ኣብ ልዕሊ ከውሒ ምህናጽ እዩ።
ሓደሳብ እቲ ክዉን ሓቂ ውልድ ኣምላኽ ምዃንካ ርግጸኝ ምስ ኮንካ፥ ነዚ ሓቂ ኣብ ኣደባባይ ክትእመኖ ኣለካ።መጽሓፍ ቅዱስ እቲ ኣብ ልብኻ እትኣምኖ፥ ብመልሓስካ ክትእመን ከም ዘለካ ይዛረብ።ስለዚ የሱስ ክርስቶስ መድሓኒኻን ጎይታኻን ምዃኑ ሕጂ ብልሳንካ ክትእመን አሎካ።ክርስቶስ ሓጢያትካ ይቕረ ከም ዝበለልካን ሕጂ ንሱ እቲ እንኮ ጎይታ ኣብ ህይወትካ ምዃኑ ንኣዕሩኽትኻ ኣዝማድካን ክትነግር ኣለኻ።
ሽዑ ንዝምድናኻ ምስ ክርስቶስ ብጥምቀት ገይርካ ክትእመን ኣለካ።ብዝተኽኣለ መጠን ቀልጢፍካ ድሕሪ ልብኻን ህይወት- ካን ንክርስቶስ ክትህብ ምስ ወሰነካ፥ ክጥመቕ ኣለካ። ጥምቀት ሃይማኖታዊ ሰነ-ስርዓት ባህሊ ኣይኮነን።ኣብ ኣደባባይ ምስክርነ- ትካ፥ንኣምላኽ፡ንሰብ፡ንመልኣኽቲን፡ ሰይጣንን እቲ ሕጂ ንየሱስ ክርስቶስ በይኑን ጥራይ ከም እትብጽሖ እዩ።ኣብ ጥምቀት ካልእ ክርስትያን ኣብ ማይ ምሉእ ብምሉእ ክእትወካ እዩ (ወይ ኣብ ፈለግ ወይ ኣብ መዕቖሪ ማይ ባስካ) ብስም ኣቦን፡ ወድን፡ መንፈስ ቅዱስን ድማ እንደ ገና ካብቲ ማይ ንላዕሊ የውጽኣካ።በዛ ቀላል ተግባር፥ ነቲ ሓቂ እቲ ኣረጊት ሰብ ዝነበርካዮ፥ ከም ዝሞተ ክትምስክር ኢኻ።ኣብ ማይ ምሉእ ብምሉእ ብምእታው ንዕኡ ትቐብሮ እዚ ምልክታዊ ማለት እዩ ።
ካብቲ ማይ ብምውጻእ፥ እቲ ሓድሽ ሰብ ምዃንካ ትእመንን ትቐበልን (ብመንፈሳዊ ኣዘራርባ፥ ካብ ሞት ምትንሳእ ማለት
እዩ)፥ ንእግዚኣብሄር ንበይኑ ጥራኡ ባህ ከተብል ብምድላይ።
ገና እንታ ዘይብሉ ኣይኮንካን።መንቅብ ዘይብሉ ክትከውን ናይ ህይወትካ ግዜ ክወስደልካ እዩ።ግናኸ ኣንፈት ናይ ህይወትካ ለዊጥካ ኢኻ።ሕጂ፥ ሓጢያት ክትገብር ወይ ዝኾነ ሕጂ ንኣምላኽ ከተጉህዮ ኣይትደልን ኢኻ።
ሕጂ ናይ ሰማይ ዜጋ ኮይንካ ኢኻ፥ ድማ ውልድ ኣምላኽ ኢኻ።
እቲ ስም "የሱስ" መድሓኒ ማለት እዩ።ንሱ በዚ ስም ናብ ምድሪ መጺኡ፥ ምኽንያቱ ንሱ ነዚ ክገብር እዩ መጺኡ -ንሰባት ካብ ሓጢያቶም ከድሕኖም። ምድሓን ካብ ሕድገት ሓጢያት ንላዕሊ እዩ።
እቲ ፍልልይ ንጹር ንምግባር መረዳእታ ክጥቀም።ንበል እቲ መገዲ ካብ ገዛይ ወጻኢ ዘሎ ተዓሪዩ፥ ድማ ዓሚቑ ጉድጓድ ኣብኡ ተዃዒቱ ኣሎ።ከም'ዚ ብምባል ንንእሽተይ ወደይ ኣጠንቂቐዮ፥ "ናብቲ ጥቓ ጉድጓድ ኣይትኺድ፥ ምኽንያቱ ኣብኡ ክትወድቕ ትኽእል ኢኻ"። ግናኸ ንበል ንሱ ንትእዛዘየ ኣይተኣዘዘን ክኣ ናብ'ቲ ጥቓ ጉድጓድ እንታይ ከም ዘሎ ክርኢ ከይዱ።ሸተት ኢሉ ናብ እቲ ውሽጢ ጉድጓድ 10 ጫማ ዝዕምቆቱ ወዲቑ፥ ሽዑ ንሱ ኣእዊዩ ጸዊዒኒውን። ኣብኡ ምስ መጻኹ፥ ንሱ ንሓቂ ንትእዛዛተይ ብዘይምእዛዙ ከም ዝሓዘነ ነጊሩኒ፥ ድማ ይቕረ ክብለሉ ሓቲቱኒ። ኣነ ሽዑ እንተ ድኣ ከምዚ ኢለዮ፥ "ድሓን ወደይ፥ ይቕረ ይብለልካ፥ ድሓን ኩን!" እንታይ እየ ገይረ።ይቕረ ኢለሉ እየ።ግናኸ ኣይድሓን- ክዎን። ምድሓን ካብ ሕድገት ንላዕሊ ዘካተተ እዩ።ካብ'ቲ ዓሚቑ ጉድጓድ ንሱ ወዲቑ ዝኣተዎ ስሒበ ከውጾ ዘካተት እዩ።
እዚ እዩ ንዓናውን የሱስ ክገብረልና ዝመጻሉ።ንሱ ሓጢያትና ይቕረ ክብለልና እኹል ኣይኮነን።ንሱ ካብ ሓጢያትና ከድሕነ- ናውን እዩ ዝመጸ።
ኩሉና ንሕልናና ደጊምና ደጋጊምና ብዘይ ምእዛዝና ኣብ ዓሚቑ ናይ ጉድጓድ ሓጢያት ወዲቕና ኢና።ሕጂ እንተ ድኣ እግዚኣብሄር ይቕረ ክብለልና ኮይኑ፥ እዚ ብገዛ ርእሱ ድንቂ ዝኾነ ዜና ይኸውን። ግናኸ እቲ ጥዑም ዜና ናይ ክርስቶስ ንሱ ይቕረ ክብለልና ጥራይ ኣይኮነን፥ ከምኡውን ካብ ሓይሊ ሓጢያት ከድሕነናውን እዩ።
ምድሓን ብሰለስተ እዋን ስዋስው ግሲ እንምኮሮ እዩ - ሕሉፍ፡ ህልውን፡ መጻእን፡ እዩ።ቅድሚ ኩሉ ካብ መቕጻዕቲ ሓጢያት ክንድሕን ኣለና።ሽዑ ቀጺልና ካብ ሓይሊ ሓጢያት ክንድሕን ኣለና።ሽዑ ኣብ መወዳእታ፥ ናብ ሰማይ ምስ ኣተና ካብ ኣዚዩ ህላወ ሓጢያት ክንድሕን ኢና።
እቲ ናይ መጀመሪያ ክፍሊ ምድሓን ምስ ሕድገት ሓጢያትና ናይ ዝሓለፈ በደል ምውጋድ ይትሓሓዝ።
ግናኸ እዚ እኹል ኣይኮነን።ኣብ መጻኢውን ንጹህ ህይወት ንኽነብር ካብ እግዚኣብሄር ሓገዝ የድሌና።ድማ ነዚ፥ እግዚኣብ- ሄር ሓይሊ ይህበና እዩ።
ሓደ ታሪኽ ሰሚዔ ኣለኹ ናይ ኣእምሮ ሆስፒታል ናይ ኣእምሮ ጸገም ዝገበሩ ዝሕከምሉ።ገለ ካብቶም ኣብዚ ሕክምና ዘለው ብግቡእ ክሓስቡ ናብ ዝኽእልሉ ነጥቢ በጺሖም እንተ ኾይኖም ይፍትንዎም እዮም። ነቲ ሰብ ኣብ ሓደ ክፍሊ ቡንቧ ማይ ተኸፊታ ቀጻሊ ኣብ እትፈሰሉ የቕምጥዎም።ሽዑ መወልወልን ሳንኬሎን ሂቦም ድማ ነቲ ባይታ ከንቅጾ ይሓትዎ።እንተ ድኣ መጀመርያ ነታ ማይ ቡንቧ ከይዓጸዋ ክሰርሕ ፈቲኑ፥ እዚ ናብ ነገራት ናይ ምግንዛብ ገና ከም ዘይበጽሔ የመልክት!!
እዚ ናትና ጸገምውን እዩ።ኣብ ውሽጥና ቀጻሊ ንግዳም ብሓይሊ ዚፈስስ ሓጢያት ኣሎ።የሱስ ነቲ ሓጢያታት ዝፈጸምናዮ ጥራይ ኣይጽሬልናን እዩ ።ንሱ ነታ ቡንቧ ንምዕጻውን ሓይሊ ይህበና እዩ።እዚ እንተ ዘይኮይኑ ወንጌል ብጠቕላላ ጽቡቕ ዜና ክኸውን ኣይክእልን እዩ።
እቲ ወንጌል ጥዑም ዜና ኣብ መጽሓፍ ቅዱስ ከም፥ "ሓይሊ
ኣምላኽ ንምድሓን" ተገሊጹ ኣሎ (ሮሜ.1:16)።
እቲ ናይ መጀመሪያ ምንጪ ሓይሊ ናይ እግዚኣብሄር ቃል እዩ። መጽሓፍ ቅዱስ ንፈተና ንምስዓር ዝሕግዘና ሓይሊ ኣጽዋር እዩ።የሱስ ገዛ ርእሱ ብናይ እግዚኣብሄር ቃል ገይሩ ፈተናታት ክስዕር ከሎ ነንብብ ኢና (ማቴ.4:1-11)።
ስለ'ዚ እምብኣር ምዓልታዊ ናይ እግዚኣብሄር ቃል ናይ ምንባብ ልምዲ ከነማዕብል ዘለና፥ ምእንቲ እግዚኣብሄር ብቓሉ ገይሩ ክዛረበናን ነቲ ምዓልታዊ ኣብ ህይወትና ንዘገጥመና ቃልሲውን ከጽንዓናን።
መጽሓፍ ቅዱስ ንመንእሰያት ኣወዳት ከምዚ ይብል፥ "ኣቱም ኣጕባዝ፡ ብርቱዓት ስለ ዝዀንኩም ቃል ኣምላኽ ኣባኻትኩም ይነብር ስለ ዘሎን፡ ነቲ እኩይውን ስዒርኩምዎ ኢኹም እሞ፡ ጽሒፈልኩም አሎኹ" (1ዮው.2:14)።
እቲ ካልኣይ ምንጪ ሓይሊ መንፈስ ቅዱስ እቲ ምሳና ክነብር ዚመጽእ እዩ።ንሱ ብቐዋምነት ምሳና ክነብር ምዓልታዊ ክዛረበና፥ ንናይ ህይወት ቃልስታት ክንገጥም ከጽንዓናን፥ ከም ደቀመዝሙር ኣሰሩ ስጉምቲ የሱስ ክንስዕብ ክሕግዘና ይደሊ እዩ።ቀጻሊ ብመንፍስ ቅዱስ ክመልኣና ንእግዚኣብሄር ክንሓቶ ኣሎና።
ጎይታ የሱስ ክርስቶስ ከምዚ ኢሉ ኣሎ፥ "እምብኣርሲ ንስኻት- ኩም እኳ ኽፉኣት ክነስኹም፡ ንደቕኹም ጽቡቕ ህያብ ምሃብ ካብ ፈለጥኩም፡ እቲ ኣብ ሰማይ ዘሎ ኣቦ ግዳ ንዚልምንዎ ኽንደይ ኣብዚሑ መንፈስ ቅዱስ ዘይህቦም" (ሉቃ.11:13)።
እቲ ሳልሳይ ምንጪ ሓይሊ ምስ ካልኡት ሓደ ሓሳብ ዕላማ ምስ ዘለዎን ክርስትያናት ሕብረት ምግባር እዩ።
ብዙሕ ፍሓማት ሓቢሮም ኣብ ሓዊ ክህልው ከለው፥ ደሚቖም ኩሎም ይነዱ።ግናኸ እንተ ድኣ ሓንቲ ፍሓም ኣዉጺኢካያ (ዋላ'ኳ ኣዚያ ደሚቓ እትነድድ እንተ ኾነት)፥ ሽዑ ብኡ ንብኡ ቀልጢፋ እያ እትጠፍእ።እዚ እንተ ድኣ ብገዛእ ርእስና፥ ብዘይ ሕብረት ምስ ካልኡት ክርስትያናት ንእግዚኣብሄር ክነብር ፈቲና፥ እቲ ምሳና ዝኸውን ውን እዚ እዩ።
ግናኸ ኣብዚ እዩ ክንጥንቀቕ ዘለና፥ ስለ ኩሎም ገዛእ ርእሶም "ክርስትያናት" ኢሎም ዝጽዉዑ ሓቀኛ ክርስትያናት ስለ ዘይኮኑ።
ብሓቂ ርግጽ እዩ 90 % እቶም ገዛእ ርእሶም ክርስትያናት ኢሎም ዝጽዉዑ ውሉድ እግዚኣብሄር ኣይኮኑን፥ ናይ ዝኾነ ይኹን ጉጅለ ወይ ዲኖሚኖሽን ኣባል እንተ ኾኑውን።ሓጢያቶም ክሓድጉን ንክርስቶስ ከም ጎይታ ኣብ ህይወቶም ክቕበልዎ ውልቃዊ ውሳኔ ኣይገበሩን። ገዛእ ርእሶም ክርስትያን ከም ዝኾኑ ይሓስቡ ምኽንያቱ "ኣጋጣሚ ዝተወለድሉ" -እዚ ኽኣ፥ ኣብ ናይ ክርስትያን ስድራቤታት እዮም ተወሊዶም።
ከምዚኦም ዓይነት ሰባት ብስም ጥራይ ክርስትያናት ከነርሕቕ ኣሎና፥ ድማ ምስ እቶም ዝተመኮሩ ክርስትያናት፥ ኣብ ምዓልታዊ ህይወቶም ንክርስቶስ ክስዕቡ ዚደሊዩ ሕብረት ክንደሊ ኣሎና።
ክርስቶስ የሱስ ከም ጎይታን መድሓኒናን ጎይታን ክንቅበል ከለና፥ መጽሓፍ ቅዱስ ካብ ላዕሊ ከም እንዉለድ ይዛረብ፥ ስለዚ ውሉድ ኣምላኽ ኮይና ኢና።ድማ ልክዕ ከም ናይ ምድሪ ኣቦታት፥ ኩሉ እቲ ኣብ ምድሪ ኣገዳሲ ንህይወትና-ክልቲኡ መንፈሳውን ከምኡውን ኣካላውን ኣብ ምቕራብ እግዚኣብሄር ሓላይ እዩ።
ጎይታ የሱስ ክርስቶስ ተዛሪቡ ኣሎ፥እንተ ድኣ ናይ እግዚኣብሄር ድሌታት መጀመርያ ኣብ ህይወትና ደሊና፥ ሽዑ ኩሉ ካልእ ኣብ ምድሪ ኣገዳሲ ነገራት ንህይወትና ኣብ ምድሪ ክዉስኸልና እዩ።
"ቅድም መንግስቲ ኣምላኽን ጽድቁን ድለዩ፡ እዚ ኹሉ ድማ ይውሰኸልኩም" (ማቴ.6:33) ።
ሓደ ካብ ዓበይቲ ፍሉይ መስል እቲ ውልድ ኣምላኽ ዘለዎ ፍሉይ መስል ናይ ጸሎት እዩ - ነቲ ኩሉ ዝኽእል እግዚኣብሄር ክዛረብ፥ ድማ እግዚኣብሄር ኣብ መንፈሱ ክዛረቦ ክሰምዕ፥ እግዚኣብሄር ኩሉ ግዜ ብኣእዛና ክንሰምዖ እንኽእል ድምጺ ገይሩ ኣይዛረብን እዩ፥ ግናኸ ብተመስጦ ኣብ ውሽጢ መንፈስና፥ እዚ ኽኣ ከም ክዉን ተሰማዓይ ድምጺ እዩ።ኩሉ ኣብ ልብና ዝኸብደና ንእግዚኣብሄር ክነግር የሱስ ኣተባቢዕና እዩ።
ብዙሓት ሰባት ድምጾም ከይተሰምዔ ይሳቐዩ እዮም፥ ምኽንያቱ ንሓዘኖም ዘካፍልዎ ዋላ ሓደ ሰብ ስለ ዘየለ።ግናኸ ውሉድ ኣምላኽ ኩሉ ነገር ከካፍሎ ዚኽእል 'ኣቦ' ኣብ ሰማይ ኣለዎ። ንሱውን ንሰምያዊ ኣቡኡ ንሱ ኣብዚ ምድሪ ዘድልዮ መሰረታዊ ኩሉ ነገር ክቕረበሉ ከም ዚኽእል ክኣምኖ ይኽእል እዩ።
ጎይታ የሱስ ክርስቶስ ንዕኡ ክቕይሮም ብምሕታት ንነገራት ክንቅይር ምሂሩና እዩ።እዚ ትኣምራት ናይ ጸሎት እዩ ።ንኹሉ ንዓና ዝገጥመና "ዝኾነ ይኹን ፍቓድ ኣምላኽ እዩ" ብምባል ብነሲብ ክንቅበል ኣይድሌናን እዩ፥ እንተ ድኣ ከም እዚኦም ዓይነት ነገራት ንዓና ወይ ንስድራና ብዝኾነ መገዲ ይጎድኡና ኣለው።ብጽሕፍቶ ብዝኾነ ምእማን ካብ ንፍቓድ ኣምላኽ ዝተገዛእካ ምዃን ዝተፈለየ እዩ።ንዝኾነ ነገር ዘድሌና ንእግዚኣብሄር ክንሓቶ ተተባቢዕና ኢና ።
እቲ ተስፋ ኣብ መጽሓፍ ቅዱስ፥"ኣምላኸይ ከኣ፡ ከምቲ መጠን ሃብቱ ብኽብሪ ብክርስቶስ የሱስ ገይሩ፡ ድሌትኩም ዘበለ ኺመልኣልኩም እዩ" (ፊሊ.4:19)።
ግናኸ ከም ኩሉ ለባም ኣቦ፥ እግዚኣብሄርውን ኩሉ ነገር እንደልዮ ዝሓተትናዮ ከምኡውን ኣይህበናን እዩ።ንሱ እቲ ዘድሌና እቲ ንሱ ንዓና ጽቡቕ ምዃኑ ዝርኣዮ ጥራይ እዩ ዝህበና።
እግዚኣብሄር ሰናይ ኣምላኽ እዩ፥ ክኣ ንሱ ፍጹም ዝኾነ እከይ ናብ ዝኾነ ደቁ ክመጽእ ኣይብህግን እዩ።ስለዚ ብትብዓት ናብኡ ክንከይድ፥ ካብ ኩሉ እከይውን ከናግፈና ድማ ክንሓቶ ንኽእል ኢና።
ብዙሓት ሰባት ኣብ ዓለም ኣለው ምኽንያቱ ካልኦት ገለ ጥንቆላ ወይ ጸሊም ሽሑር ኣብ ልዕሊኦም ብምግባሮም ዝስቀዩ ዘለው።እንተ ድኣ ልብኻን ህይወትካን ንየሱስ ሂብካ፥ ከምዚ ዓይነት ሰይጣናዊ ንጥፈታት ደጊም ክጎድኣካ ኣይክእልን እዩ።ስም ጎይታ የሱስ ክርስቶስ (እቲ ንሰይጣን ዝስዓሮ) ንሰይጣን ከተሳግጎ ከትርሕቖ ክጥቀመሉ ትኽእል ኢኻ።
ንዝኾነ ንጥንቆላ ድግምቲ ወይ ጸሊም ሽሑር እንተ ድኣ ብሰም የሱስ ክርስቶስ ተቓዊምካዮ፥ ዋላውን ከቶ ንዓኻ ወይ ንደቅኻ ክጎድኣካ ኣይክእልን እዩ። እቲ ሓይሊ ዝኾነ ጥንቆላ ድግምቲ ኣብ ልዕሌኻ ዝተገበረ ሕጂ ንጎይታ የሱስ ክርስቶስ ከድሕነካ እንተ ጸዊዕካዮ፥ ካብ ማእሰርትኻ ክትፍታሕ ትኽእል ኢኻ-ሕጂ ኣብ'ዚ ህሞት።
መጽሓፍ ቅዱስ የሱስ ኣብ መስቀል ምስ ተሰቐለ፥ ንሰይጣን ስዒርዎ ሓይሉን ኣጽዋሩውን ገፊፍዎ እዩ ይብል።እዚ ድሮ ተፈጺሙ እዩ።ግናኸ ኣብ ከም ጉዳይ ሕድገት ሓጢያት ናይ ሓጢያትካ፥ ኣብዚውን ናይ ሰይጣን ስዕረት፥ ክሳብ ገዛእ ርእስኻ እትቕበሎ ኣብ ህይወትካ ክውን ክኽዉን ኣይክእልን እዩ።
"እምብኣርሲ ብሓቂ ንዘርኢ ኣብርሃም ኣልዓሎ እምበር፡ ንመላእኽትስ ኣየልዓሎምን እሞ፡ እቶም ውሉድ ብደምን ስጋን ካብ ዚሐብሩስ፡ ብሞቱ ነቲ ሓይሊ ሞት ኣብ ኢዱ ዝሐዘ ምእንቲ ኺስዓር፡ ንሱውን ድያብሎስ እዩ፡ ነቶም ብፍርሃት ሞት ብዘሎ ዘመኖም ብባርነት ተታሒዞም ዝነበሩ ዅላቶም ሓራ ምእንቲ ኼውጽኦም ኢሉ፡ ንሱውን ብእኡ ሐበሮም" (እብ.2:14-16)።
"እምብኣርስሲ ንኣምላኽ ተገዝእዎ።ንድያብሎስ ግና ተጻረርዎ እሞ፡ ንሱ ካባኻትኩም ኪሀድም እዩ" (ያዕ.4:7)።
ዋላ ድሕሪ ውሉድ ኣምላኽ ምዃና፥ እግዚኣብሄር ገና ሰይጣን ክፍትነና የፍቅደሉ እዩ - ምኽንያቱ እዚ እዩ ከመይ ጽኑዓትን ተረርት እንኾነሉ መገዲ።ግናኸ ሕጂ ንናይ ሰይጣን ሜላታት ክንቃወምን ክንስዕሮን ሓይሊ ናይ እግዚኣብሄር መንፈስ ቅዱስ ኣብ ውሽጥና ሓዲሩ ዘሎ ኣሎ።
እግዚኣብሄር ምድራዊ ህይወት ናይ ደቁ ካብ ጸገምን ፈተና- ታትን ነጻ ከም ዝኸውን ተስፋ ኣይሃበን።ኣይፋሉን።
እግዚኣብሄር ብቐሊሉ ዘይንስበርን ጽኑዓትን ክንከውን እዩ ዚደሌና፥ ድማ ዘይከም ካብ ሃብታማት ስድራ ዝተወለዱ ቆልዑት ካብ ዝዉለዱ ኣትሒዞም ብቕጥዒ ዘይብሉ ሕንቃቐ ዝተበላሸው።ድማ ምእንቲ ጽኑዓት ክገበረና፥ ንሱ ንፈተናታት ጸገማት ኣብ ህይወት ልክዕ ከም ካልኡት ደቂ ሰባት ክገጥመና ይፈቅድ እዩ።
ግናኸ ኣብዚኦም ፈተናታት ጸገማትን ኢና ትኣምራታዊ ሓገዙ ኣብ ኩሉ ኩነታት ኣብ እንለማመደሉ፥ ንእግዚኣብሄር ዝበለጸ እንፈልጦ።
ንሓደ ውሉድ ኣምላኽ ዝኾነ፥ ካብ እቶም ነገራት ናይ ግዜ እቶም ነገራት ናይ ዘልኣለም ዝያዳ ዋጋ ዘለዎም እዮም። እቶም ዋጋታት ናይ ሰማይ ዝያዳ ኣገደስቲ እዮም ንዕኡ ካብ ዋጋታት ኣብ ምድሪ ዝትሓዙ ንላዕሊ።ጎይታ የሱስ ድሕሪ ካብ ምውታት ምትንስኡ ናብ ሰማይ ምስ ዓረገ፥ ቅድሚ 2000 ዓመታት ንሱ ናብ ምድሪ ከም ዚምለስ ተስፋ ሂቡ እዩ። እዚ ዝጠቅስ ን "ዳግም ምጽኣት ክርስቶስ" እዩ። እዚ ኣብ ታሪኽ ዓለም እቲ ዚቕጽል ዓቢ ፍጻመ እዩ ። ውሉድ ኣምላኽ ንሱ ኣብታ ምዓልቲ ክርስቶስ ምስ ተመለሰ፥ ናይ ምሉእ ህይወቱ ጸብጻብ ንኣምላኽ ከም ዚህብ ይፈልጥ እዩ።
እዛ ዓለም ሓላፊት መድረኽ ጥራይ እያ ኣብ ጉዕዞና ናብ ዘልኣለም።ሕጂ ኣብ ኣመክሮ ኢና ዘለና።እግዚኣብሄር ብኩነታት ህይወት ይፍትነና እዩ ዘሎ፥ ነቲ ናይ ዘልኣለም ነገራት ናይ ሰማይ ወይስ ነቲ ሓላፊ ነገራት ናይ ምድሪ ነየናይ ከም እንሓሪ።
ለባማት እንተ ድኣ ኮይና፥ ነቲ ነገራት ኣብ ዘልኣለም ዋጋ ዘለዎም ክንሓሪ ኢና።ንእሽተይ ቆልዕ ካብ ናይ 500 ቅርሺ ወረቐት ንላዕሊ ንዘነጸባርቕ ሕብራዊ ወረቐት ይመርጽ - ምኽንያቱ እቲ ቆልዓ ናይ ዋጋታት ናይ ምግንዛብ ክእለት የብሉን። ካብ ነገራት ናይ ሰማይን ዘልኣለምን ንላዕሊ ንነገራት ናይ ምድሪ እንተ ድኣ ሓሪና፥ ልክዕ ከምዚ ንእሽተይ ቆልዓ ንኸውን ኣለና ማለት እዩ። እግዚኣብሄር ኣዚዩ ንጹር ገይሩ ኣብ መጽሓፍ ቅዱስ እዛ ዓለምን ኣብኣ ዘሎ ኩሉ ነገረን ከም ዝሓልፍ ነጊሩና እዩ። ንሓላፍን ግዜያውን ነገራት ናይ'ዛ ምድሪ ምንባር በዚ ምኽንያት እዚ ልክዕ ኣብ ቀረባ ግዜ ኣብ ክሳራ ገንዘብ ዚኣቱ ባንኪ ከም ምቕማጥ ማለት እዩ። ለባም ሰብ ገንዘቡ ኣብ ርጉእ ቀዋሚ ባንኪ እዩ ዘቕምጥ። ከምዚ ሓደ ዓይነት መገዲ እቲ ብሓቂ ለባም ንነገራት ኣብ ዘልኣለም ዋጋ ዘለዎም ክነብር እዩ - ነገራት ምስ ባህሪና ዚዛመድ ከም፥ ንጽህና፡ ፍቕሪ፡ ሰናይነት፡ ይቕሬታ ምግባር፡ ትሕትና ወ.ዘ.ተ እዚኦም ነገራት ጥራይ ኢና ነዛ ምድሪ ሓዲግና ክንከይድ ከለና ክንወስዶም እንኽእል። መወዳእታ ፍጻመ ናይ እቶም ኩሎም ካብ ሓጢያቶም ከይተነስሑ ዝሞቱ ዘስካሕክሕ ከም ዚኸውን መጽሓፍ ቅዱስ ይነግረና። "ከምቲ ንሰብ ሓንሳእ ሙማት ብድሕሩኡውን ፍርዲ እተሰርዖ" (እብ.9:27)። ሰብ ሓደሳብ ምስ ሞተ ንኽቕየር ዝኾነ ዕድል ካልእ ክህሉ ኣይክእልን እዩ።ከምኡውን እግዚኣብሄር ከምዚ ዓይነት ሰብ ክቕይር ኣይክእልን እዩ፥ ምኽንያቱ እግዚኣብሄር ኣንጻር ድሌቱ ኣይቅይርን እዩ።እዚ ዝኸውን፥ ኣብ'ዛ ምድሪ እግዚኣ- ብሄር ክቕይረና ዝኽእል፥ ንኽንቅየር ፍቓደኛታት ምስ እንኸውን ጥራይ እዩ። ኣብ መጻኢ ዚመጽእ ምዓልቲ፥ ነፍሲ ወከፍ ሰብ ኣብ'ዛ ምድሪ ዝነበር ካብ ምውታት ክትንስእ ጸብጻብ ናይ ህይወቱ ክኣ ንእግዚኣብሄር ክህብ እዩ።መጽሓፍ ቅዱስ ክልተ ትንሳኤ ከም ዚህሉ ይዛረብ- እዚ ኽኣ፥ ዝሞተ ኣካላት ናብ ሓመድ ዝተለወጠ፥ ብልዕለ -ተፈጥሮ ሓይሊ ኣምላኽ ከም ሰብነት እንደ ገና ክትንስእ እዩ። እቲ ቀዳማይ ትንሳኤ ነቶም ዝጸደቑ ክኸውን እዩ - እቶም ንክርስቶስ ከም መድሓኒ ዝተቐበልዎን ሓጢያቶም ይቕረ ዝተብሃለሎም፥ ድማ በዚ ኽኣ ኣብ ምድሪ ኣብ ዝነበረሉ ውሉድ ኣምላኽ ዝኾኑ እዮም። እቲ ካልኣይ ትንሳኤ ነቶም ንሕድገት ሓጢያት እግዚኣብሄር ብጎይታ የሱስ ክርስቶስ ዝሃቦ ዝነጸጉን ኣብ ከምዚ ኩነት ከለው ዝሞቱን እዩ። ሰብ እንተ ድኣ ሓጢያቱ ከይተነስሔን ይቕረ ከይተብሃለሉ ሞይቱ፥ ንሱ ሓደ ምዓልቲ ኣብ መንበር ፍርዲ ኣብቲ ብምሉኡ ህይወቱ ዚርኣየሉ ክፍረድ እዩ። ንብዘሎ ኣጽናፍ እቲ ንሱ ናይ ዘልኣለም ፍርዲ ንሓጢያቱ ከም ዝግብኦ ክረጋገጽ እዩ።
ሰይጣን እቲ ኩሉ እከይ ኣብ ኣጽናፍ ዝጀመረ፥ ድማ እቲ ንሰባት ሓጢያት ክገብሩ ዝመርሖም ከምኡውን ንሱ ኣብቲ ግዜ እቲ ዘልኣለማዊ መቕጻዕቲ ክቕበል እዩ።ግዳ እንተኾነ እቶም፥ እቶም ገዛእ ርእሶም ዘትሕቱን ሓጢያ- ቶም ዝትኣመኑን ዝተነሱሑን ዝሓደግዎን፥ ድማ ናይ እግዚኣብሄር ምሕረት ብሞት ክርስቶስ ኣብ መሰቀል ዝተቐበሉ፥ ኣብ ህላወ እግዚኣብሄር ክኣትውን ንዘልኣለም ምስኡ ክሓድሩ እዮም። ሰማይ ቦታ ንጽህና፥ ሰላምን ሓጎስን፥ ኣብቲ መልኣኽትን እቶም ካብ ዓሌት ሰብ ካብ ሓጢያቶም ዝድሓኑ፥ ብዝተፈላለ መገድታት ንኹሉ ዘልኣለም ክሰግድሉ ከመስግንዎ ከገልግልዎ እዮም። ቦታ ሓጎስ ዳግም ምርኻብ ምስ እነፍቅሮም ሰባት እቶም ቅድሜና ንምድሪ ሓዲጎም ዝኸዱ ክኸውን እዩ፥ እንተ ድኣ ከም ውሉዱ ኣምላኽ ዝሞቱ፥ ንምድሓኖም ብክርስቶስ ኣሚኖም። እቲ ሓቀኛ ውሉድ ኣምላኽ ነዛ ክብሪ ዝመልኣ ምዓልቲ ምስ ኣምላኽ ንዘልኣለም ዝኾነሉ የቋምት እዩ። ሕጂ እቲ ክዉን ሓቂ ፈሊጥካ ኣለኻ፥ እንታይ እዩ መልስኻ ክኸውን፧ ጸሊኻዶ እታ ጸሎት ሕቶ ጎይታ የሱስ ክርስቶስ ሓጢያትካ ይቕረ ክብለልካን ውሉድ ኣምላኽውን ክገብረካ፧ እቲ ግዜ ነዚ ጸሎት እትጽሌሉ ሕጂ እዩ፥ እግዚኣብሄር ንልብኻ እናተዛረበካ ከሎን። ካባና ዝኾነ ሰብ ምዓስ ከም እንመውትን ነዛ ምድሪ ንሓድጋን ክዛረብ ኣይክእልን እዩ። ሓደ ካብዘን ምዓልታት ኣብዛ ምድሪ ናይ መወዳእታ ምዓልትና ክትከውን እያ።ቅድሚ እዛ ምዓልቲ ምምጽኣ፥ ሓጢያትካ ይቕረ ከም ዝተበሃለልካን ንእግዚኣብሄር ክትረኽቦ ቁሩብ ምዃንካ ኣረጋግጽ።


c: text/html

text:
Radio Erena: 21 April 2019
ብምዕፋን ናጽነት ፕረስ ካብ ሃገራት ዓለም ኣብ ዝኸፈአ ደረጃ እትስራዕ ኤርትራ፣ ሕጂ’ውን ብዘይዝኾነ ምምሕያሽ ትቕጽል ከምዘላ ተገሊጹ።
ኣህጉራዊ ትካል ተጣባቒ ናጽነት ሓሳብካ ምግላጽ ኣብ ናይ 2019 ዘውጸኦ ዓመታዊ ጸብጻቡ፣ ኣብ ኤርትራ ዘሎ ምዕፋን ናጽነት ሓሳብካ ምግላጽን ሓያል ቁጽጽር ኣብ ልዕሊ ሜድያን ጋዜጠኛታትን፣ ብዘይለውጢ ንዓመታት ከምኡ ኢሉ ይቕጽል ከምዘሎ ኣፍሊጡ።
ኣብዚ ናይ 2019 ዓመታዊ ጸብጻቡ ጋዜጠኛታት ብዘይዶብ፣ ኣብ ቱርኪመንስታንን ሰሜን ኮርያን ዝተራእየ ምንቁልቋል ናጽነት ፕረስ ንኤርትራ ናብ ሳልሳይ ደረጃ ካብ ድሕሪት ከምትስራዕ ጌሩዋ’ኳ እንተሎ፣ እዚ ግና ናጽነት ፕረስ ኣብ ኤርትራ ምምሕያሽ ኣርእዩ ማለት ከምዘይኮነ ይግለጽ።
ብናጽነት ሓሳብካ ምግላጽን ፕረስን ንሳልሳይ ዓመት ብተኸታታሊ ኣብ ቀዳማይ ደረጃ ተሰሪዓ ዘላ ኖርወይ ክትከውን እንከላ፣ ፊንላንድ፣ ሽወደንን ሆላንድን ተኸቲለናኣ ይርከባ።
ብሓፈሽኡ ብደረጃ ዓለም ክረአ እንከሎ፣ ኣብ ልዕሊ ጋዜጠኛታትን ሰራሕተኛታት ሜድያን ዝወርድ ናይ ጽልኢን ምፍርራህን መጥቃዕታት ኣብ ዝሓለፈ ዓመት ገኒኑ ክረአ እንከሎ፣ ሕቡራት መንግስታት ኣመሪካ መበል 48 ተሰሪዓ ዘላ፣ ዶናልድ ትራምፕ ስልጣን ካብ ዝሓዘሉ እዋን ጀሚራ ሰለስተ ደረጃ ወሪዳ ከምዘላ ተገሊጹ።
ናጽነት ፕረስ ኣብ ሃገራት ኣፍሪቃ ካብ ዓመት ናብ ዓመት የንቆልቁል እኳ እንተሎ፣ ዝሓለፈ ዓመት ተዛማዲ ለውጢ ኣርእዩ ከምዘሎ ጋዜጠኛታት ብዘይዶብ ሓቢሩ። ብኣገላልጻ እቲ ኣህጉራዊ ትካል፣ ኣብዚ ዝተገልጸ እዋን ኣብነታዊት ሃገር ኮይና ዘላ ኢትዮጵያ ክትከውን እንከላ፣ ኣብ ዝሓለፈ ዓመት ዝኾነ ጋዜጠኛ ከምዘይተኣስረ ኣፍሊጡ። እንተኾነ ሕጂ’ውን ገና ኣብ መበል 110 ተሰሪዓ ስለዘላ ሰፊሕ ናይ ምምሕያሽ ስራሕ ይጽበያ ከምዘሎ ተገሊጹ።
መንግስቲ ኤርትራ ንዓሰርተታት ዓመታት ቀዪዱዎም ዘሎ ጋዜጠኛታት፣ ስድራቤቶም ይኹን ጠበቓ ንምርኣይ ከፍቅደሎምስ ይትረፍ፣ ሃለዋቶም ከፍልጥ ብኣህጉራውያን ትካላት ንዝቐረበሉ ሕቶ’ውን ምላሽ ኣይሃበሉን።
ምምሕያሽ ዝምድና ምስ ኢትዮጵያ ኣብ ኤርትራ ሓድሽ ፖለቲካዊ ሃዋሁ ክፈጥር ትጽቢት ከምዝነበሮ ዝገልጽ ጋዜጠኛታት ብዘይዶብ፣ ብኣንጻር ትጽቢት ህዝቢ ኤርትራን መላእ ዓለምን፣ መንግስቲ ኤርትራ ንናጽነት ፕረስን መሰል ሓሳብካ ምግላጽን ብምርጋጽ ናጽነት ገዛእ ህዝቡ ገፊፉ ከምዘሎ የመልክት።

robotstxt: allowed

filter: keep


text:
ፓርላማ ሕብረት ኤውሮጳ፡ ንመንግስቲ ኢትዮጵያ ኣብ ኦሮምያ ኢትዮጵያን መጠኑ ዝሓለፈ ሓይልን መግሃስትን ተጠቂማ ብዝብል ብኸቢድ ዝኹንን ናይ ውሳነ ንድፊ ሎሚ ኣፅድቂዎ።
እቲ ውሳነ ብተወሳኺ ነቲ ኩነታት ኣጽኒዑ ጸብጻብ ዘቕርብ ናይ ሕቡራት ሃገራት ፍሉይ ራፖርተር ሰብኣዊ መሰላት ናብታ ሃገር ንክበጽሕ፡ መንግስቲ ኢትዮጵያ ክዕድም ይጸውዕ። እቲ ንድፊ ውሳነ ደገፍ ኣብዝሓ ኣባላት’ቲ ፓርላማ ከም ዝረኸበ ኣባል’ቲ ፓርላማ ዝኾና ኣና ጎመዝ ንቪኦኤ ገሊጸን።
ንዝሓለፈ ክልተ ኣዋርሕ ኣብ ክልል ኦሮምያ ምስ ምስፋሕ ከተማ ኣዲስ ኣበባ ተተሓሒዙ ዝተላዕለ ህዝባዊ ተቓውሞን፡ ሓይልታት ጸጥታ ብውሕዱ 140 ሰባት ምቕታሎምን ብዙሓት ምቑሳሎምን ይጠቅስ'ቲ መግለጺ ዝፀደቀ ንድፈ-ሓሳብ ሕብረት ኤውሮጳ።
እዚ ዳሕራዋይ ምንቅስቓስ ነቲ ኣብ 2014፡ ፈደራል ፖሊስ ናብ መብዛሕቲኦም ሰላማውያን ዝነበሩ ሰልፈኛታት ተኹሲ ከፊቶም ብኣሰርተታት ዝቁጸሩ ቀቲሎም ካልኦት ብኣማኢት ዝቁጸሩ ተማሃሮ ዝኣሰርሉ ደማዊ ፍጻመ ዘቃልሕ`ዩ ዝበለ ንድፈ-ውሳነ፡ ዝጸደቀ ብደገፍ ዝበዝሓ ኣባላት’ቲ ፓርላማ ምኻኑ ኣባል’ቲ ፓርላማ ኣና ጎመዝ ንቪኦኤ ገሊፀን ። ኣና ጎመዝ ካብ መንጎ’ቶም ሸሞንተ ዓበይቲ ፓርትታትን ጉጅለታትን ህዝቢ ኤውሮጳ ሸውዓቲኦም ከምዝደገፍዎ ገሊፀን።
ንሰን ብተወሳኺ“እዚ ብፓርላማ ሕብረት ኣውሮጳ ዝጸደቀ ዓብይ ንድፈ ውሳነ ብጉጅለይ ጥራይ አይኮነን ተደጊፉ። ብሽውዓተ ቀንዲ ዓበይቲ ፖሎቲካዊ ጉጅለታት ፓርላማ ሕብረት ኤውሮጳ’ዩ ተደጊፉ” ኢለን።
እቲ ብፓርላማ ሕብረት ኤውሮጳ ዝጸደቀ ንድፊ 15 ነጥብታት ዝሓዘ መጸዋዕታ፡ ጎንጻዊ ስጉምቲ፡ መግሃስቲ ሰብኣዊ መሰላት፡ ፖለቲካዊ ምፍርራሕን ምህዳንን ደው ክብል፡ ሓሳቦም ብናጻ ስለዝገለጹ ጥራሕ ተኣሲሮም ዘለዉ ተማሃሮ፡ሓረስቶት. ጋዜጠኛታት፡ ብሎገራትን ካልኦትን ብቕልጡፍ ክፍትሑ፡ ኣብ ቅትለት ሰልፈኛታት ናጻ መርመራ ክግበርን፡ ተሓተቲ ደረጃ ስልጣኖም ብዘየገድስ ናብ ፍርዲ ክቐርቡን ይጽውዕ።
ምሉእ ትሕዝቶ አብዚ ምስማዕ ይክኣል።


text:
Radio Erena: 19 December 2014
ኤርትራውያን ዝርከብዎም ስደተኛታት ንምግታእ ዝዕላምኡ፣ ንፈረንሳን ብሪጣንያን ኣብ ዘራኽብ ገማግም ባሕሪ ካሌ፣ ሓጹር ከይህንጽ ዝጽውዕ ሰለማዊ ሰልፊ ትማሊ ሓሙስ 18 ታሕሳስ ተኻይዱ።
እቲ ኣብ ካሌ ዝርከቡ ስደተኛታትን ምስ ስደተኛታት ዝደናገጹ ፈረንሳውያንን 10ታት ማሕበራት ግብረ ሰናይን ዝተሳተፍዎ ሰለማዊ ሰልፊ፣ እቲ ስደተኛታት ንምግታእ ዝህነጽ ሓጹር ኣንጻር ሰብኣውነት’ዩ ክብሉ ኮኒኖሞ።
ኣብ ወደባዊት ከተማ ካሌ ዝተኣኻኸቡ ኣማኢት ኤርትራውያን ዝርከብዎም ስደተኛታት ናብ ብሪጣይና ከይሰግሩ ኣብ ርእሲ’ቲ ዘሎ ጽኑዕ መቖጻጸሪ፣ ኣስታት ሰለስተ ኪሎሜተር ዝንውሓቱ ሓጹር ንምህናጽ መደብ ከምዘሎ’ዩ ዝግለጽ።
እቲ መደብ ኣቐዲሙ ብብሪጣንያ ዝቐረበ ኮይኑ፣ ከንቲ ከተማ ካሌ ናታሻ ቡሸር ግና ብሪጣንያ እንተደልያ እቲ ሓጹር ኣብ መሬታ ደኣ’ምበር ኣብ መሬታ ፈረንሳ ክትከል ከምዘይትፈቕድ ብወግዒ ኣፍሊጣ’ያ።
እታ ከንቲባ፣ ኣብ ጉዳይ እቲ ካብ ግዜ ናብ ግዜ እናበኣሰ ዝመጽእ ዘሎ ዋሕዚ ስደተኛታት ናብ ካሌ መፍትሕ ክረኽበሉ ንመንግስቲ ፈረንሳ ጸቕጢ ክትገብር እኳ እንተጸንሐት፣ ነቲ ኣብ መሬት ፈረንሳ ሓጹር ክህነጽ ዝብል ሓሳብ ብሪጣጣን ግና ብትሪ ተቓዊማቶ ኣላ።
እንተኾነ ብሪጣንያን ፈረንሳን ሕጂ’ውን ብጉዳይ ዋሕዚ ስደተኛታት ክረዳድኣ ብዘይምኽኣለን፣ ብሪጣንያ ነቲ ሓጹር ናይ ምህናጽ ሓሳብ ደጊማ ከተቕርቦ ትስማዕ ኣላ።
ኣብ ወደብ ካሌ ኣማኢት ዜጋታት ኤርትራ፣ ኢትዮጵያን ሱዳንን ዝርከብዎም ልዕሊ 1500 ስደተኛታት ተኣኻኺቦም ከምዘለዉ ዝፍለጥ ኮይኑ፣ ኣብዚ እዋን’ዚ ካብ ዘሎ ቀዝሕን በረድን ንምድሓኖም መንገስቲ ፈረንሳ ግዝያዊ መዕቆቢ ሃኒጹ ምህላዉ’ዩ ዝጠቕስ።
ኣዝዮም ብዙሓት ካብቶም ናብ ብሪጣንያ ንምስጋር ዝሕልኑ ስደተኛታት ኤርትራውያን ብምዃኖም፣ መንግስቲ ብሪጣንያ ጎኒ ጎኒ’ቲ ምስ ፈረንሳን ሃገራት ኤውሮጳን ዘካይዶ ዘሎ ዝርርብ ምስ መንግስቲ ኤርትራ’ውን ኣብ ምግታእ ዋሕዚ ስደተኛታት ዘተኮረ ርክብ ዝሓለፈ ሰሙን ኣብ ኣስመራ ምክያድ ተገሊጹ’ዩ።
ብዘይካ ብሪጣንያ፣ ሽወደን፣ ደንማርክ፣ ፊንላንድ፣ ነርወይን፣ ኢጣልያ፣ ፈረንሳን ጀርመንን ዝርከብአን ሃገራት ሕብረት ኤውሮጳ’ውን ገሊኤን ድሮ ምስ መንግስቲ ኤርትራ ተመሳሳሊ ዝርርብ ከካይዳ እንከለዋ እተን ዝተረፋ’ውን ርክብ ንምክያድ መደብ ከምዘለወን ይጥቐስ።
ሓያሎ ኣባላት ሃገራት ሕብረት ኤውሮጳ ንመንግስቲ ኤርትራ ኣብ ልምዓትን ትምህርትን ዝውዕል ሓገዝ ምብርካት ንዋሕዚ ስደተኛታት መንእሰያቱ ክቕንሶ ይክእል’ዩ ዝብል ገምጋም እኳ እንተለወን፣ እቲ ኣውራ ጠንቒ ስደት ኤርትራውያን ኮይኑ ዘሎ ናይ ግዜ ገደብ ዘይብሉ ግዱድ ሃገራዊ ኣገልግሎትን ከቢድ ምጥሓስ ሰብኣዊ መሰላትን ዝመሓየሸሉ ኣገባብ ክዘራረባ’ውን ከምዝደልያ’ዩ ዝንገር።
====================================


text:
አስተንትኖ ቃል አምላኽ ኅዳር – 09.2018
ኣቦና አብ ሰማያት ትነብር . ……….
ሰላም ንዓኪ ኦ ማሪያም ………..
ስብሓት ንአብን ንወልድን …………: :
ዮሓ.2.13-22
ፋሲካ አይሁድ ቀሪቡ ነበረ፥ ኢየሱስ ድማ ናብ ኢየሩሳሌም ደየበ። አብ ቤት መቅደስ ከአ አብዑርን አባጊዕን ረገቢትን ዚሸጡ፥ መሽረፍቲ ተቐሚጦም ረኸበ። ካብ ገመድ ጭጉራፍ ተቲዑ ኸአ ምስተን አባጊዕን አብዑርን ንኹሎም ካብ ቤት መቕደስ አውፅኦም፥ ንገንዘብ እቶም መሽረፍቲውን ፋሕ አበሎ፥ ንሰደቃኦም ከአ ገልበጦ። ነቶም ሸየጥቲ ረገቢት ድማ “ እዚ ኻብዚ አልዕልዎ፥ ንቤት አቦይ ቤት ሸቐጥ አይትግበርዎ’’ በሎም። ደቀ መዛሙርቱ ኸአ “ቅንአት ቤትካ በልዓኒ’’ ዚብል ጽሑፍ ከም ዘሎ ዘክሩ። ሽዑ አይሁድ፥ ‘’ ነዚ ኽትገብር ሥልጣን ከም ዘሎካ እንታይ ትእምርቲ ተር እየና፧” ኢሎም ሓተትዎ። ኢየሱስ ድማ፥ ‘ነዚ ቤት መቕደስ እዚ አፍርስዎ፥ አነ ኸአ ብሠለስተ መዓልቲ ኸልዕሎ እየ’’ ኢሉ መለሰሎም። እቶም አይሁድ ከአ “ እዚ ቤት መቕደስ እዚ በርብዓን ሽዱሽተን ዓመት እዩ ዝተሓንጸ፥ ንስኻዶ ብሠለስተ መዓልቲ ከተልዕሎ ኢኻ፧” በልዎ። ንሱ ግና ብዛዕባ ቤት መቕደስ ሰብነቱ እዩ ዝተዛረበ። ስለዚ ኸአ ካብ ምውታት ምስ ተንሥአ ደቂ መዛሙርቱ ነቲ ዝበሎም ዘከሩ፥ በቲ ጽሑፍን በቲ ኢየሱስ ዝበሎ ቓልን ድማ አመኑ።
- አስተንትኖ
ዝኸበርኩም አኅዋትን አኃትን አብዚ ናይ ሎሚ ቃል አምላኽ መድኃኒና ኢየሱስ ክርስቶስ ንቤት እግዚአብሔር አብኡ ዘለዎ ፍቕሪ ክገልጽ ንረኽቦ። እዚ ቤት እዚ ንሕና ደቂ ሰባት ምስቲ ሰማያዊ አቦና እንራኸበሉ ቤት ኢዩ። ብዙሕ ግዜ ብድኻምነትናን ሸልልነትናን ዘይነስተውዕለሉ። ሓደ ፍሉይ ቦታ ውሽጣውን ደጋዊን ሱቕታ ዘድሊዮ ቅዱስ ቦታ ኢዩ።
አብ ቤት መቅደስ ከአ አብዑርን አባጊዕን ረገቢትን ዚሸጡ፥ መሽረፍቲ ተቐሚጦም ረኸበ። ካብ ገመድ ጭጉራፍ ተቲዑ ኸአ ምስተን አባጊዕን አብዑርን ንኹሎም ካብ ቤት መቕደስ አውፅኦም፥ ንገንዘብ እቶም መሽረፍቲውን ፋሕ አበሎ፥ ንሰደቃኦም ከአ ገልበጦ። መድኃኒና ኢየሱስ ክርስቶስ ካብዚ እንታይ ኢዩ ክምህር ደሊዩ፧ ዝኸበርኩም አሕዋትን አኃትን በዚ ቃል አምላኽ እዚ ፍቕሪ ክርስቶስ አብ ልባትና ንኸይአቱ – ዕንቅፋት ዝኾነና ጸሪግና ካብ ሕይወትና ክንአሊዮ – ንዕደም። መን እዩ ካባና አብ ሓደ ጋሓፍ ዝመልኦ ገዛ ከይዱ ክቕመጥ ኮፍ ኪብል ዝደሊ፧ ወላሓደ ካብ ምኻድ ንቕጠብ። ከምኡውን ክርስቶስ ዝለዘፍቅረና አብ ልባትና ምእንቲ ከዕርፍ፤ ቦታ ክንህቦ ካብ ኩሉ ርስሓት ነጻ ኽንከዊን ይደሊ። ሓንቲ ብራካ ማይ እንተመሊእናያ – ወይኒ ክንመልአ አይንኽእሊን፡ ወይኒ ንኽንመልአ ነቲ ማይ ክነፍስሶ አለና። ከም ኡዊን ክርስቶስ አብ ልባትና ንኽአቱ ብፍቅሪ ንኽመልአና ከምቲ አቀዲምና ዝበልናዮ እቲ ብኃጢአት ዝመልአ ቤትና ክጸሪ ክነጽሕ ይግበኦ። ስለዚ አብቲ ናይ ዓለም ነገራት እሱራት ኮይና ከይንርከብ ክንሰርሕ ይግበአና። ከምቲ ክርስቶስ ነቶም አብ ቤት መቅደስ አምላኽ ክሸጡን ክልውጡን ዝረኸቦም እሞ ኩሉ ንገንዘበም ፋሕ ዘበሎ፥ ንሰደቃኦም ከአ ዝገልበጦ። ንቤት አቦይ ቤት ሸቐጥ አይትግበርዎ’’ ዝበሎም። ሎሚውን ክርስቶስ ንነፍሲ ወከፍና ዝእውጆ ዘሎ መልእኽቲ ኢዩ። ቤት መቅደስ አምላኽ ቅዱስ ቦታ ኢዩ፡ ምስ እግዚአብሔር እንራኸበሉ – እንውድሰሉ እነምልኸሉ ኢዩ። ብዙሕ ግዜ ብፍላይ ሎሚ እዚ ቅዱስ ቦታ እዚ ናይ ካሊእ እግዚአብሔር ዘይደሊዮ ንእግዚአብሔር ዘየሕጉሶ መሳርሒ ወይ ናይ አንነትና መጋበሪ ገርናዮ ንርከብ። መድኃኒና ኢየሱስ ክርስቶስ እምበአር ሎሚ ብቓል ወንጌሉ ጌሩ ነፍሲ ወከፍና ቤት መቅደስ አምላኽ እቲ ሓቀኛ ክብሩ ሒዙ ንኽርከብ ክንሰርሕ ይዕድመና አሎ። ከም ዳዊት ንቤትካ ዘሎኒ መንፈሳዊ ቕንኢ ኸም ሓዊ የንድደኒ አሎ፥ መዝ.69.9
መድኃኒና ኢየሱስ ክርስቶስ ነቶም ቤት መቅደስ እግዚአብሔር ዘራኽሱ ዝነበሩ ካብ ገመድ ጭጉራፍ ተቲዑ ምስተን አባጊዕን አብዑርን ንኹሎም ካብ ቤት መቕደስ እንከውጸኦም ፥ አይሁድ ነዚ ኽትገብር ሥልጣን ከም ዘሎካ እንታይ ትእምርቲ ተርእየና፧” ኢሎም ሓተትዎ። ኢየሱስ ድማ፥ ‘ነዚ ቤት መቕደስ እዚ አፍርስዎ፥ አነ ኸአ ብሠለስተ መዓልቲ ኸልዕሎ እየ’’ ብምባል ከአ – ብዛዕባ ሕንጻ ሰብነቱ ይዛረብ። ነቲ ሓቀና ዝኾነ ቤት መቅደስ ሰውነተይ ክተፍርስዎ ኢኹም – አነ ጊና አብ ሳልሳይ መዓልቲ ከተንሥኦ ኢየ እናበለ ብዛዕባ ሞቱን ትንሣኤኡን ይዛረቦም። ሎሚዊን አሕዋትን አኃትን ከምቲ ቅዱስ ጳውሎስ ዝብሎ ንሕና ቤት መቅደስ አምላኽ ኢና፡ ስለዚ ነቲ ስጋና ዘይኮነ መንፈስና ክቐጢል ዝኽ እል ሓጢአት ብምፍራህ ካብኡ ብንስሓ ነጻ ብምኻን ፍቕሪ አምላኽ አባና ንኽዓዝዝ ወትሩ ክንሰርሕ ይግበአና።
አብ ቀዳማይ ቆሮንጦስ 3:16-17 ከምዚ ነንብብ፦
ቤት መቅደስ አምላኽ ምኻንኩምን፥ መንፈስ አምላክ አባኹም ኃዲሩ ምህላዉንዶ አይትፈልጡን ኢኹም፧ ሓደ እካ ነታ ቤት መቕደስ አምላኽ እንታ አፍረሰ ፥ አምላኽ ኬፍርሶ እዩ። ቤት መቅደስ አምላኽ ቅድስቲ እያ ፣ እዚ ቤት መቅደስ እዚ አውን ንስኻትኩም ኢኹም። ህላዌ መንፈስ ቅዱስ ወይ ስላሴ አብ ህይወትና ንነፍሲ ወከፍና ሓደ ግላዊ ዝኾነ ርክብ ምስ አምላኽና ንኽህልወና ይዕድመና። ስለዚ ንሕና ማሕደር መንፈስ ቅዱስ ምኻና አይንዘንግዕ አምላኽ አብ ውሽጢና አሎ ንድለዮ ንስመዓዮ።
ስብሓት ንአብን ንወልድን …………: :
Abba Hagos Tesfagabir


text:
ኣብዚ ሕጂ እዋን ኣብ ዓለም ኣሻቓሊ ጉዳይ ጥዕና ኮይኑ ዘሎ ቫይረስ ዚካ ንፈለማ ግዜ ኣብ 1947 ዓ.ም.ፈ ኣብ ኡጋንዳ ስዒቡ ናብ ደቡባዊ ኽፋል ርሑቕ ምብራቕ ተጋፊሑ ኣብ 2007 ከምዝተርኣየን ሕጂ ድማ ካብ ዝሓለፈ ዓመት ጀሚሩ ኣብ ደቡባዊ ኣሜሪካ ኣብ ቺሌ ጀሚሩ ብብዝሒ ኣብ ብራዚል ተጋፊሑ ይርከብ ይብሉ ኣጋይሽ መደብ ህዝቢ ክኢላታት ተመሓላለፍቲ ሕማማት ዶ/ር ሳሙኤል ሃይለኣብን ዶ/ር ዳውድ ሰይድ ሲራጅን።
ዶ/ር ዳውድ ኣብ ኢስት ካሮላይና ብሮዲ ቤት ትምህርቲ ሕክምና መምህር ውሽጣዊ ሕማማትን ተመሓላላፍቲ ሕማማትን ከምኡ እውን ዳይረክተር ፕሮግራም ተመሓላለፍቲ ሕማማት እዮም።ዶ/ር ሳሙኤል ሃይለኣብ ድማ ኣብ ክፍለ-ግዝኣት ኣሪዞና ከተማ ፊነክስ ኣብ ዝተፈላለያ ትካላት ጥዕና ላዕለዋይ ሓኪም ተመሓላለፍቲ ሕማማት ዝሰርሑ ኮይኖም ብፍላይ ድማ ኣብ ሆስፒታል ባነር ሓላፊ መቆፃፀሪ ተመሓለለፍቲ ሕማማትን እዮም።
ሕማም ዚካ ቫይረስ ንነፍሰ ፁራት ደቂ ኣንስትዮ እንተዘይኮይኑ ነቲ ካልእ ሰብ ብዙሕ ዘተሓሳስብ ከምዘይኮነ'ውን እዞም ክኢላታት ይገልፁ ።
ምሉእ ትሕዝቶ ኣብዚ ምስማዕ ይክኣል።


text:
ሓይልታት መንግስቲ ሱዳን ኣብ ዞባ ዳርፉር ሓድሽ ናይ ኹናት ገበን ፈጺሞም ክብል ዓለምለኸ ትካል ተሓላቒ ሰብኣዊ መሰላት ኣምንስቲ ኢንተርናሽናል ከሲሱ።
እቲ ትካል ብተወሳኺ ሓይልታት መንግስቲ ሱዳንን ምስኦም ዝተሓባበሩ ሚሊሻን ካብ ዝሓለፈ ወርሒ ሓምለ ጀሚሮም ብዓሰርተታት ዝቑጸሩ ዓድታት ዞባ ዳርፉር ምዕናዎም ይሕብር።
“ብሳተላይት ዝተወስዱ ጭብጥታትን ምስክርነት ዝተፈላለዩ ወገናትን ሓይልታት መንግስቲ ሱዳንን ምስኦም ዝተሓባበሩ ሚሊሻን ካብ ሓምለ 2018 ክሳብ የካቲት 2019 ኣስታት 45 ዓድታት ጀበል ማራ ዞባ ዳርፉር ምዕናዎም ኣረጋጊጽና ኣለና” ክብል ጸብጻብ ኣምንስቲ ይሕብር።
ኣምንስቲ ብተወሳኺ ሓይልታት መንግስቲ ኣብ ዘይሕጋዊ ቕትለት፡ ጾታዊ ዓመጽ፡ ምዝንባል ሰባትን ንብረት ምዝማትን ተዋፊሮም ከምዝነበሩ ይኸስስ።
ናይ ህጹጽ እዋን ሓገዝ ወሃቢ ሓይሊ ሱዳን ሓደ ካብቲ ነዚ ገበናት ዝፈጸሙ ሓይልታት ምዃኑ ኣምንስቲ ኣብ ዘውጽኦ ሓድሽ ሪፖርት ይገልጽ። እዚ ሓይሊ ኣብ ሱዳን ኣብዚ ሕጂ እዋን ዝካየድ ዘሎ ህዝባዊ ተቓውሞ ዝወሰዶ ግብረ መልሲ'ውን ይክሰስ።
ግጭት ዞባ ዳርፉር ኣብ 2003 ንዓረባዊ መሪሕነት ሱዳን ብዝቓወሙ ጸለምቲ ኣፍሪቃዊያን ጉጅለታት ዝጀምረ’ዩ። ኣብቲ እዋን’ቲ ኣብ መሪሕነት ዝነበሩ ፕረዚደንት ዑመር ኣልበሽር ነቲ ተቓውሞ ጃንጃዊድ ዝተባህሉ ዕጡቓት ሚሊሻ ናብቲ ቦታ ብምውፋር ብዓሰርተታት ዝቑጸሩ ናይቲ ዞባ ዓድታት ኣንዲዶም።
ሕቡራት ሃገራት በቲ ግጭት 300,000 ሰባት ምሟቶምን ብሚሊዮናት ዝቑጸሩ ድማ ካብ መነባብሮም ምዝንባሎምን ይገልጽ። ስለዝኾነ ድማ ፕረዚደንት ኣልበሽር ብሓሙሽተ ክስታት ብዓለምለኸ ቤት ፍርዲ ገበን ይድለዩ።
ኣምንስቲ ኣብዚ ሕጂ እዋን እውን ናይ ሕቡራት ሃገራትን ልኡኽ ሕብረት ኣፍሪቃ ኣብ ዳርፉር ኣብቲ ዞባ ክህልው ይጽውዕ።


text:
መራሕቲ ኣባል ሃገራት ኢጋድ ንልዝብ ሰላም ደቡብ ሱዳን ናይ ወመዳእታ መዕልቦ ንምሃብ ፅባሕ ሓሙስ ኣብ ኣዲስ ኣበባ ጉባኤ ከካይዱ እዮም።
እቶም መራሕቲ ዝእከቡ ዘለው መፍትሒ ሓሳብ ንምፅዓን ከይኮነስ መንግስትን ተቓዋምን ደቡብ ሱዳን ባዕሎም መፍትሒ ንኸምፅኡ እዮም ክብሉ ዋና ኣደራዳሪ ኣምባሳደር ስዩም መስፍን ተዛሪቦም።
ኩሎም መራሕቲ ኣባል ሃገራት ኢጋድ ዘሳትፍ ኣኼባ ክካየድ እዩ ዝበሉ ኣምባሳደር ስዩም መስፍን ኣብቲ ኣኼባ ናይ ደቡብ ሱዳን ፕሬዝዳንትን መራሒ ተቓዋምን ክሳተፉ እዮም ኢሎም።እቲ ኣኼባ ኣብ ልዕሊ እቶም ተላዘብቲ መፍትሒ ንምፅዓን ከይኮነስ ተነሓናሕቲ ወገናት ባዕሎም ኣብ ዝተረፉ ወሰንቲ ጉዳያት ብቐጥታ ንክላዘቡ ኢና ንሓስብ ዘለና ኢሎም።
ኣብ ባህርዳርን ኣዲስ ኣበባን ክዘራረቡ ዝፀንሑ ተነሓናሕቲ ደቡብ ሱዳን ዛጊድ ኣብ ቀንዲ ጉዳያት ክሰማምዑ ኣይክኣሉን።
ፕሬዝዳንት ሳላቫ ኪርን መራሒ ተቓዋሚ ሪያክ ማቻርን ብፍላይ ንኽልተ ዓመትን ፈረቓን ኣብ ዝፀንሕ ሃገራዊ ሓድነት ናይ መሰጋገሪ መንግስቲ ስልጣን ከመይ ከምዝከፋፈሉ ክሰማምዑ ኣለዎም።ብኢጋድ ቀሪቡ ዝነበረ ፕሬዝዳንት ሳልቫ ኪር ኣብ ሓላፍነቶም ክቕፅሉ ዝገብር ረቂቕ ናይ መሰጋገሪ መንግስቲ ሰነድ እቶም ተቓወምቲ ኣይተቐበሉዎን።ካብ እዋ ስግግር ጀሚሩ ፈዴራላዊ መንግስታዊ መሓውር ተግባራዊ ንክኸውን ተቓዋሚ ሓቲቶም መንግስቲ ደቡብ ሱዳን ኣይተቐበሎን።
ኣብ ናይ ፅባሕ ኣኼባ ክፍትሑ ትፅቢት ዝግበረሎም እውን ከምዚኦም ዝበሉ ቁልፊ ጉዳያት እዮም።


text:
ሕቶ
ኣምላኽ ንእከይ ፈጢርዎ ድዩ?
መልሲ
ኣምላኽ ንኲሉ ነገራት እንተፈጢርዎ ፡ እቲ እከይ እውን ብኣምላኽ ዝተፈጥረ እዩ ኣብቲ ፈለማ ዝመስል ፡፡ ኰይኑ ግና፡ እቲ እከይ ዝብሃል ነገር ከም ከውሒ ወይ ኤሌክትሪክ ኣይኮነን ፡፡ ሳርማ ምሉእ እከይ ክህልወካ ኣይክእልን ፡፡ እከይ ናይ ገዛእ ርእሱ ህላወ የብሉን ፡ ዋሕዲ ሰናይ ነገር ደኣ እዩ ፡፡ ንኣብነት፡ ነዃላት ኣለዉ ፡ ግናኸ ኣብ ገለ ነገር እዮም ዝርከቡ ፡፡ ረስሓት ዘይብሉ ነዃል ንብሎ፡ ካብቲ ርስሓት ፈሊኻ ግና ኣይረኣዩን ፡፡ ስለዚ ኣምላኽ ምስፈጠረ ፡ ኲሉ እቲ ዝፈጠሮ ጽቡቕ ምዃኑ ክውን እዩ ፡፡ ናይ ምምራጽ ሓርነት ንፍጡራት ምሃቡ ድማ ሓደ ካብቲ ኣምላኽ ዝፈጠሮ ጽቡቕ ነገራት እዩ ፡፡ ቅኑዕ ምርጫ ንክህልወካ ፡ ኣብ ጎኒ እቲ ጽቡቕ ምምራጽ ኣምላኽ ገለ ነገር ክህሉ ኣፍቂዱ ፡፡ ስለዚ ፡ ኣምላኽ ነዞም ናጻ መላእኽትን ሰባትን ንጽቡቕ ክሓርዩ ወይ ንጽቡቕ ክነጽጉ (እከይ) ኣፍቂዱ ። ኣብ ሞንጎ ክልተ ነገራት ሕማቕ ዝምድና እንተ ተፈጢሩ ፡ ንእኡ እከይ ንብሎ ፡ ከምቲ ኣምላኽ ክፈጥሮ ከሎ ዝነበሮ ኰይኑ ግና ኣይተረኽበን ፡፡
ምናልባሽ ተወሳኺ መብርሂ የድሊ ይኸውን ፡፡ ሓደ ሰብ፡ ዛሕሊ ህላወ ኣለዎ ዶ? ኢሉ እንተ ተሓቲቱ እቲ ምላሹ እወ እዩ ክኸውን ዝኽእል ፡፡ እንተኾነ ግና ፡ እዚ ዘይቅኑዕ እዩ ፡፡ ዛሕሊ ህላወ የብሉን ፡፡ ዛሕሊ ስእነት ዋዒ እዩ ፡፡ ብተመሳሳሊ ከኣ ፡ ጸልማት ህላወ የብሉን ፡ ዋሕዲ ብርሃን ደኣ እዩ ፡፡ እከይ ከኣ ናይ ሰናይ ዘይምህላው እዩ ፡ ዝያዳ ከኣ፡ እከይ ናይ ኣምላኽ ዘይምህላው እዩ ፡፡ ኣምላኽ ንእከይ ምፍጣር ኣየድልዮን እዩ ፡ እቲ ሰናይ ክቦክር ደኣ እዩ ዘፍቅድ ።
ኣምላኽ ነቲ እከይ ኣይፈጠሮን ፡ ንእከይ ግና የፍቅደሉ ፡፡ ኣምላኽ እከይ ክህሉ እንተዘየፍቅድ ኔሩ ፡ ደቅሰብን መላእኽትን ንኣምላኽ ብምርጫ ዘይኮነ በስገዳድ መገልገልዎ ኔሮም ፡፡ ከምቲ ዝበሎም ጥራይ ዝገብሩ ሮቦት ዝዀኑ ሰባት ኣይደለየን ፡፡ ኣምላኽ እከይ ክህሉ ዘፍቀደ ፡ ናጻ ፍቓድ ክህልወና እሞ ብፍታውና ነገልግሎ ዶ ኣየነገልግሎን ክንመርጽ ደልዩ እዩ ።
ከም ውሱናት ደቅሰብ መጠን ፡ ነቲ ዘይውሰን ኣምላኽ ብምልኣት ክንርድኦ ኣይንኽእልን ኢና (ሮሜ 11፡ 33) ፡፡ ኣምላኽ ንምንታይ ከምዚ ጌርዎ ኢልና ሓደ ሓደ ግዜ ዝተረዳእናዮ ይመስለና እዩ ፡ ድሒሩ ግና ካብቲ ፈለማ ሓሲብናዮ ዝነበርና ንዝተፈለየ ዕላማ ምንባሩ ንግንዘብ ፡፡ ኣምላኽ በቲ ቅዱስ ዘልኣለማዊ ምኽሩ እዩ ንነገራት ዝምልከቶም ፡፡ ንሕና ግና በቲ ሓጥእን ምድራውን ግዜያውን ኣጠማምታ ኢና ንምልከት ፡፡ ኣዳምን ሄዋንን ሓጢኦም ናብ ኲሉ ሰብ እከይን ስቓይን ሞትን ከምዘምጽኡ ኣምላኽ እናፈለጠስ ንሰብ ኣብ ምድሪ ንምንታይ ኣቐመጦ? ንምንታይ ፈጢሩ ኣብቲ ፍጽምናን ስቓይ ዘይብሉ ሰማይ ዘየቐመጠና ? እዞም ሕቶታት በዚ ጫፍ ዘልኣለምነት ኰንካ ከምቲ ዝግባእ ክምለስ ኣይክኣልን እዩ ፡፡ እቲ ክንፈልጦ ንኽእል ኣምላኽ ዝገብሮ ዘበለ ቅዱስን ፍጹምን ምዃኑ ፡ኣማስያኡ ድማ ከምዘኽብሮ እዩ ፡፡ ነምልኾ እንተዀንናስ ነቲ ሓቀኛ ምርጫና ክህበና ደልዩ እዩ እቲ እከይ ክህሉ ኣፍቂዱ ፡፡ ኣምላኽ እከይ ኣይፈጠረን ፡ ክህሉ ግና ኣፍቂድሉ ፡፡ ነቲ እከይ እንተ ዘየፍቅደሉ ኔሩ ፡ ብምርጫና ዘይኰነስ ተገዲድና ነምልኾ ምሃለና ኔርና ፡፡
English
ኣምላኽ ንእከይ ፈጢርዎ ድዩ?


text:
ኬንያዊያን ጉጅለታት ስቪል ማሕበረሰባት አባል ቦርድ ምርጫ ዝተቐትልሉ ፍትሒ ንምሕታት ናብ ጎደናታት ናይሮቢ ብምውጻእ ተቓውሞ አካይዶም ።
ብዓሰርተታት ዝቑጸሩ ናይ ተቓውሞ ሰልፈኛታት ሎሚ ሰሉስ ኣብ ማእኸል ከተማ ናይሮቢ ናብዝርከብ ቤት ፅሕፈት ኮሚሽን ምርጫ ብምኻድ ፍትሒ ንክሪስ ሳንዶ ሓቲቶም።
እቶም በዓል ስልጣን ምርጫ ካብ ዓርቢ ጀሚሮም ሃለዋቶም ድሕሪ ምጥፍኡ ትማሊ ሶኑይ ሬስኦም ምርኻቡ ይፍለጥ።ብመሰረት ሓበሬታ ኣቦ መንበር ኮሚሽን ምርጫ ኬንያ ዋፉላ ቸቡካቲ ሳንዶ ቅድሚ ምሟቶም ኣብ ልዕሊኦም መስቀይቲ ተፈፂሙዎም እዩ ክብሉ ተዛሪቦም።እቲ ኮሚሽን ስርሑ ክሰርሕ እዩ ክብሉ እውን ንተሰለፍቲ ገሊፆምሎም።
ኣንፃር ብልሽውና ዝቃለሱ ጆን ጊታንጎ ሳንዶ ተሳቒዮም ዝሞትሉ እዋን ክርአ ከሎ ንመስርሕ ምርጫ ንምትዕንቓፍ እዩ ዝብሉ ወገናት’ውን አለው።
ምርጫ ክካየድ ዝተረፎ እዋን ሓደ ሰሙን ጥራሕ እዩ።ሳንዶ ንቴክኖሎጂ መውሃቢ ድምፂ ብሓላፍነት ዝመርሑ እዮም ነይሮም።
ፖሊስ ኬንያ እቲ መቕተልቲ ገበን ክብል ብምፅዋዕ ንቀተልቲ ናብ ሕጊ ዘቕርብ ሓደ ጉጅለ ከምዝተጣየሸ ገሊፁ።ኣሜሪካን ብሪጣንያን ኣብ ምርመራ ንምሕጋዝ ቅርቡነተን ገሊፀን ኣለዋ።


text:
እዚ ኣብ ኣውስትራሊያ ውሽጢ ን29 ሓምለ 2021 ብዛዕባ ኮሮናቫይረስ ዘሎ እዋናዊ ሓበሬታ እዩ ።
- እቲ ለበዳ ካብ ዝጅመር ንነጀው ፡ ኣብ NSW ዝለዓለ ቁጽሪ መዝገብ ክብረወሰን ዝሓዘ ኮይኑ።
- ቪክቶርያ ንሓደ ዘይተፈለጠ መልከፍቲ ኮሮና ትምርምር ኣላ።
- ደቡብ ኣውስትራሊያ ክልተ ሓደሽቲ መልከፍቲ መዝጊባ ኣላ ።
- ተወሳኺ ሰሙን ንዊንስላንድ ናይ ኣስገዳድ ማስኬራ ቀጺሉ።
- ኒው ሳውዝ ዌልስ
ኒው ሳውዝ ዌልስ 239 ሓደሽቲ ብኮሮናቫይረስ ዝተለኽፉ ክልተ ድማ ዝሞቱ ሰባት ኣመዝጊባ ኣላ ፡ - ኣብ ተስዓታት ዕድሚኣ እትርከብ ሰበይቲ ከምኡ 'ውን ኣብ ሰማንያታት ዕድሚኡ ካብ ደቡባዊ ምዕራብ ሲድኒ ሰብኣይ ዝሞቱ እዮም። ምንጪ ናይ 126 መልከፍቲ መርመራ ይካየደሎም ኣሎ ፡ 81 ጥራይ ድማ እዮም ንብምሉኡ ናይ መልከፍቲ ግዜኦም ኣብ ዕጽዋ ዝነበሩ እዮም።
ፕሪመር ግላዲስ በረጂክልያን ኣብቲ ንፌርፊልድ: ካንተርበሪ-ባንከውን: ሊቨርፑል: ኩምበርላንድ: ብላክታውን: ፓራማታ: ካምፕበልታውን ከምኡውን ፈለግ ጆርጅ ኣብ ዘተሓሳስብ ሸሞንተ ናይ ዞባዊ ምምሕዳር ከባቢታት ዝነብሩ ተቐማጦ ካብ መንበሪኦም ልዕሊ ሓሙሽተ ኪሎሜተር ክጓዓዙ ከም ዘይፍቀደሎም ይገልጽ ።
ኣብ NSW ዝነብሩ መሸፈኒ ኣፍን ኣፍንጫን ዘይገብሩ መቕጻዕቲ ካብ 200 ዶላር ክሳብ 500 ዶላር ወሲኹ ኣሎ ። ካብ ጽባሕ ጀሚሩ ፖሊስ ነቲ ሕግታት ዝጥሕስ ናይ ንግዲ ትካላት ናይ ምዕጻው ስልጣን ክወሃቦ እዩ ።
እቲ ሓድሽ ለውጢ ኣብዚ ርኸብ COVID-19 rules and restrictions.
ቪክቶሪያ
እታ ግዝኣት ካብ ከባቢ ሽዱሽተ ሓደስቲ መልከፍቲ መዝጊባ ኣላ ። ኵሉ መልከፍቲ ምስቲ ኣብዚ እዋን እዚ ተራእዩ ዘሎ ዓይነት ደልታ ዝተሓሓዝ ኰይኑ ፡ እቲ እተለኽፈ ኣብ ውሸባ እዩ ነይሩ ።
ሰበ-ስልጣን ጥዕና ነቲ ትማሊ እተረኽበ ምስጢራዊ መልከፍቲ እንታይ ምዃኑ ክፈልጡ ይጽዕሩ ኣለዉ ።
ኣብ ኣውስትራሊያ ውሽጢ ን24 ሰዓታት
ደቡብ ኣውስትራሊያ በቲ ሕማም ተታሒዞም እናሃለዉ ክልተ ሓደሽቲ ዝተረኸቡ መልከፍቲ መዝጊባ ኣላ ።
ተቐማጦ
ቤላ ቤሎ ብዛዕባ ኮቪድ-19:
ጥዑያት መንእሰያት ብኮቪድ-19 ኣይጥቅዑን ። ንዝኣረጉ ወይ ንዝሓመሙ ሰባት ጥራይ እዩ ዝጎድእን ዝቐትልን ።
ሓቅታት ኮቪድ-19:
እቲ ቫይረስ ንኣረጋውያን ሰባትን ነቶም መሰረታዊ ፀገማት ዘለዎምን ብዝያዳ ዝጸልዎም እኳ እንተዀነ: ንገለ ጥዑያት መንእሰያት እውን ይሃስዮምን ይቐትሎምን እዩ ።
ውሸባ ፡ መገሻ ፡ መርመራ ክሊኒካት ከምኡ 'ውን ክፍሊትን
ናይ ውሸባን መመርመሪን ብቕዓታት ብናይ መምሕድዳር ግዝኣትን ተሪቶርይ መንግስታት ይመሓደርን ይትግበርን:
VIC Travel permit, Overseas travellers and Quarantine
ACT Transport and Quarantine
NT Travel and Quarantine
QLD Travel and Quarantine
SA Travel and Quarantine
TAS Travel and Quarantine
WA Travel and Quarantine
ናብ ወፃእ ሃገር ክትጉዓዝ እንተደሊኻ ፤ ካብ መስመር ወፃእ ንዝኾነ ክፍሊት ኣብ መስመር መመልከቲ ክተቕርብ ትኽእል ኢኻ ። ናይ ኣህጉራዊ በረራታት ግዝያዊ ስጉምትታት ኣሎ እዚ ድማ እቲ መንግስቲ በብእዋኑ ዝግምግሞን ዘመሓይሾን እዩ። ካብ ኣውስትራሊያ ንኽትወጽእ ብዛዕባ ዘሎ ቅድመ ኵነታት ዝበለጸ መረዳእታ ንምርካብ ኣብዚ ጠውቑ Smart Traveller .
- ዜናን ሓበሬታ ብልዕሊ 60 ቋንቋታት sbs.com.au/coronavirus
- ኣብ ግዝ ኣትኩም ብዛዕባ ዘሎ ኣድለይቲ ሓበሬታ : NSW, Victoria, Queensland, Western Australia, South Australia, Northern Territory, ACT, Tasmania.
- Cብዛዕባ ክታበት ኮቪድ-19 ብቛንቋኹም ኣብዚ ብምጥዋቕ ሓበሬታ ርኸቡ።
ብ ናይ NSW ሕብረ ብዙህ ባህሊታት ኣገልግሎት ሓበሬታ ጥዕና ዝተቶርጎመ ሓበሬታ በዚ ዝስዕብ ርኸቡ:
COVID-19 Vaccination Glossary
Appointment Reminder Tool.
ኣብ ነፍሲወከፍ ግዝኣታት ዘለዉ መመርመሪ ከባቢታት:
NSW
Victoria
Queensland
South Australia
ACT
Western Australia
Tasmania
Northern Territory
ኣብ ነፍሲወከፍ ግዝ ኣት ብዛዕባ ዝወሃብ ደገፍ ሓበሬታ በዚ ዝስዕብ መላግቦ ርኸቡ:
NSW
Victoria
Queensland
South Australia
ACT
Western Australia
Tasmania
Northern Territory
ኒው ሳውዝ ዌልስ 239 ሓደሽቲ ብኮሮናቫይረስ ዝተለኽፉ ክልተ ድማ ዝሞቱ ሰባት ኣመዝጊባ ኣላ ፡ - ኣብ ተስዓታት ዕድሚኣ እትርከብ ሰበይቲ ከምኡ 'ውን ኣብ ሰማንያታት ዕድሚኡ ካብ ደቡባዊ ምዕራብ ሲድኒ ሰብኣይ ዝሞቱ እዮም። ምንጪ ናይ 126 መልከፍቲ መርመራ ይካየደሎም ኣሎ ፡ 81 ጥራይ ድማ እዮም ንብምሉኡ ናይ መልከፍቲ ግዜኦም ኣብ ዕጽዋ ዝነበሩ እዮም።
ፕሪመር ግላዲስ በረጂክልያን ኣብቲ ንፌርፊልድ: ካንተርበሪ-ባንከውን: ሊቨርፑል: ኩምበርላንድ: ብላክታውን: ፓራማታ: ካምፕበልታውን ከምኡውን ፈለግ ጆርጅ ኣብ ዘተሓሳስብ ሸሞንተ ናይ ዞባዊ ምምሕዳር ከባቢታት ዝነብሩ ተቐማጦ ካብ መንበሪኦም ልዕሊ ሓሙሽተ ኪሎሜተር ክጓዓዙ ከም ዘይፍቀደሎም ይገልጽ ።
ኣብ NSW ዝነብሩ መሸፈኒ ኣፍን ኣፍንጫን ዘይገብሩ መቕጻዕቲ ካብ 200 ዶላር ክሳብ 500 ዶላር ወሲኹ ኣሎ ። ካብ ጽባሕ ጀሚሩ ፖሊስ ነቲ ሕግታት ዝጥሕስ ናይ ንግዲ ትካላት ናይ ምዕጻው ስልጣን ክወሃቦ እዩ ።
ኣብዚ ተቐይሩ ርኸብ


text:
ብመሰረት ካብ ቀዳማይ ሚንስትር ኢትዮጵያ ዶ/ር አብይ ኣሕመድ ዝተገብረሎ ዕድመ ፕረዚደንት ኢሳያስ ኣፈወርቂ ኣብ ኢትዮጵያ ናይ ክልተ መዓልታት ናይ ስራሕ ዑደት ድሒ ምክያድ ሎሚ ናብ ኣስመራ ተመሊሶም።
ክልቲኦም መራሕቲ ኣብ ወርሒ ሓምለ ዝተበጽሓ ስምምዕ ሰላምን ንምሕያልን ኣብ ካልኦት ንክልቲኦም ወገናት ዘገድሱ ጉዳያት ከምዝዝትዩ ሚንስትሪ ሓበሬታ ኣቶ የማነ ገብረመስቀል ሓቢሮም።
ከም አካል’ዚ ዑደት ክልቲኦም መራሕቲ ትማሊ ሰንበት ነቲ ብ8.1 ቢልዮን ብር ወጻኢ ዝተሃንጸ ‘ኦሞ ኩራዝ ሳልሳይ’ ናይ ሽኾር ፋብሪካ መሪቖም ምክፋቶም ሓላፊ ቤት ጽሕፈት ቀ/ሚ ኣብይ ኣሕመድ ኣቶ ፍጹም አረጋ ኣብ ዘውጽእዎ ንናይ ትዊተር መልእኽቲ ሓቢሮም።
ኣብቲ ስነ ስርዓት ምረቓ ቀዳማይ ሚንስተር ኣብይ ኣሕመድ ኣብ ዘስምዕዎ መደረ ኢትዮጵያ ዓበይቲ መሰረት ልምዓት ናይ ምፍፃም ዓቕምን ድልውነትን ኣለዋ ኢሎም።ዓብይ ስለዝሓሰብና ዓበይቲ ስራሓት በይንና ኣይንሰርሕን ዝበሉ ቀዳማይ ሚንስተር ኣብይ ምስ ኤርትራዊያን ኣሕዋት ህዝቢ ሓቢርካ ናይ ምዕባይ ትልሚ ኣብ ምውጣን ንናይ ኤርትራ ፕረዚደንት ኢሳያስ ኣፈወርቂ ኣብ ስነስርዓት ምረቓ ፋብሪካ ሽኮር ኦሞ ንኽርከቡ ከምዝዓደሙዎም ገሊፆም።
ፕረዚደንት ኢሳያስ ኣፈወርቂ ብወገኖም ኣብ ከምዚ ዝበለ ዓብዩ ፕሮግራም ልምዓት ክካፈሉ ንዝተገብረሎም ዕድመ ብምምስጋን ኤርትራ ካብዚ ፕሮጀክት እዚ ተመክሮ ክትረክብ እያ ምባሎም መንግስታዊ መርበብ ሓበሬታ ሻባይት ሓቢሩ’ሎ።
ፋብሪካ ሽኮር ኦሞ ኩራዝ ቁጽሪ ሰለስተ ኣብ ትሕቲ ፕሮጀከት ልምዓት ሽኮር ኩራዝ ኦሞ ካብ ዝህነፁ ኣርባዕተ ፋብሪካታት ሽኮር ሓደ እዩ።


text:
Radio Erena: 24 November 2019
ርእሰ ከተማ ደቡብ ሱዳን ጁባ፣ ንመጀመሪያ እዋና ሓይሊ ኤለክትሪክ ረኺባ።
ኣብቲ ብዕለት 22 ሕዳር ዝተኻየደ ናይ ጽምብል ስነስርዓት፣ ፕረዚደንት ሳልቫኪር ኣብ ዘስመዖ መደረ፣ ኲናት ብምብቅዑ፣ ናይ ዳግመ ህንጻ እዋን እዩ ድሕሪ ምባል እዚ ሓድሽ መርበብ ሓይሊ ኤለክትሪክ ከተማ ጁባ መጀመሪ ኮይኑ፣ እታ ሃገር 100 ሜጋዋት ጸዓት ዘመንጩ ሓይሊ ኤለክትሪክ ንምቛም ኣብ መስርሕ ከምዘላ ገሊጹ።
ኣብዚ ሓድሽ ፕሮጀክት፣ ‘እዝራ ግሩፕ’ ዝተባህለ ኤርትራዊ ትካል ናይ 289 ሚልዮን ዶላር ወፍሪ ኣካዪዱ ከምዘሎ ኣብቲ ኣጋጣሚ ተገሊጹ።
ደቡብ ሱዳን ድሕሪ ናጽነታ፣ ናይ ገዛእ ርእሳ ምንጪ ጸዓት ከተቕውም እኳ እንተፈተነት ክሳብ’ዚ እዋን’ዚ ከይተዓወተት እያ ጸኒሓ። በዚ ምኽንያት ኣብ ከተማ ጁባ ዝርከባ መንግስታዊ ይኹና ናይ ውልቂ ትካላት ነናይ ገዛእ ርእሰን ጀነሬተር እየን ክጥቀማ ጸኒሐን።
በዚ ዝዝርጋሕ ዘሎ ሓድሽ ምንጪ ሓይሊ ኤለክትሪክ፣ ነቲ ካብ ብዝሒ ጀነሬተራት ክስዕብ ዝጸንሐ ብከላ ኣየር ከወግድ ትጽቢት ከምዝግበረሉ፣ ፕረዚደንት ሳልቫኪር ብተወሳኺ ገሊጹ።
ኣብዚ ጸዓት ኤለክትሪክ ወፍሪ ዘካዪድ ዘሎ ትካል እዝራ፣ ብክልተ ኤርትራውያን ኣሕዋት ብ1986 ኣብ ኢትዮጵያ ዝተመስረተ ኮይኑ፣ ኣብዚ እዋን’ዚ ኣብ ደቡብ ሱዳን ቤት ጽሕፈት ከፊቱ ይርከብ።
ኣካያዲ እቲ ትካል ኣብ ዝሃቦ ቃል እቲ ሓይሊ ኤለክትሪክ ስርሑ ኣብ ዝጅምረሉ፣ ክሳብ 70 ሽሕ ዝበጽሓ ስድራቤታት ከተማ ጁባ ኣገልግሎት ክረኽባ ምዃነን ገሊጹ።
ፕሮጀክት ሓይሊ ኤለክትሪክ ደቡብ ሱዳን ንምትግባር፣ ባንክ ልምዓት ኣፍሪቃ 38 ሚልዮን ዶላር ከወፊ እንከሎ ኤርትራዊ ትካል እዝራ ከኣ 289 ሚልዮን ዶላር ኣውፊሩ ይርከብ።


text:
መንግስቲ ኣሜሪካ ኣብ ልዕሊ ኣተሓሕዛ ሰብኣዊ መሰላት ድምጺ ዘስምዕ ንዝኾነ ንምውቃስ ወይ ንምንእኣስ ኣይኮነን ክብሉ ኣብ ኣዲስ ኣበባ ዝርኸቡ ወሃቢ ቃል ኤምባሲ ኣሜሪካ ተዛሪቦም።
ኣብ መንጎ ገዛኢ ፓርቲን ተቃወምቲ ፓርትታትን ዝተጀመረ ልዝብ’ውን መንግስቶም ብቀረባ ይከታተሎ ከምዘሎ ኣፍሊጦም።
ቅድሚ መዓልታት ቤት ዕዮ ጉዳያት ወጻኢ ኣሜሪካ ዘውጽኦ ዓመታዊ ጸብጻብ ኣተሓሕዛ ሰብኣዊ መሰላት ሃገራት ህዝቢ ኣሜሪካ ንሰብኣዊ መሰላት ዝህቦ ክብደት ዘርእይ’ዩ ኢሎም።
ቤት ዕዮ ጉዳያት ወጻኢ ኣሜሪካ ኣብቲ ዓመታዊ ጸብጻቡ ናይ 200 ዝኾና ሃገራት ኣተሓሕዛ ሰብኣዊ መሰላት መርሚሩ’ዩ። ፖለቲካዊ ኣረኣእያ መሰረት ዝገበረ ብዘይሕጋዊን ብሃውርን ዝፍጸም ማእሰርቲ፡ ዝአተውዎ ዘይፍለጥ ዜጋታት ምክልባትን ንጨኻን ኣተሓሕዛ ምቕላዕን ከምኡ ምግዳብ ነጻነት ፕረስ ምዝራብ ሓዊሱ ካልኦት ዓፈናታት ዘርዚሩ’ሎ።
እዚ ከምዚ ኢሉ ኸሎ መንግስቲ ኣሜሪካ ቤት ዕዮ ጉዳያት ወጻኢኡ ሎሚ ቅነ ዘውጽኦ ዓመታዊ ጸብጻብ ኣተሓሕዛ ሰብኣዊ መሰላት ኢትዮጵያ ዝምልከት ክፍሊ ሚዛናዊ ኣይኮነን ክብል መንግስቲ ኢትዮያ ኣፍሊጡ።
እቲ ጸብጻብ ንድልየት ፖለቲካ ንዘለዎም ኣካላት ዝሃብዎ ሓበሬታ ጥራይ መሰረት ዝገበረ’ዩ፡ ካብ መንግስትን ሓቐኛታትን ዜጋታትን ዝተረኽበ ሓበሬታ የብሉን ክብል’ውን ገሊጹ።
ኣብ ቤት ጽሕፈት ኮሚኒኼሽን ኢትዮጵያ ሓላፊ ርኽብ ህዝቢ ኣቶ መሓመድ ሰይድ ንድምጺ ኣሜሪካ ኣብ ዝሃብዎ መግለጺ ቤት ዕዮ ጉዳያት ወጻኢ ኣሜሪካ ዝወጽኦ ዓመታዊ ጸብጻብ 2016 ዓ.ም ክወጽእ ኸሎ ኣብ ኢትዮጵያ ተፈጢሩ ዝነበረ ኩነታት ብኣግባቡ ዝተገንዘበ ኣይነበረን’ውን ኢሎም።
ምሉእ ትሕዝቶ ኣብዚ ምስማዕ ይክኣል።


text:
ጋዜጣዊ መግለጺ
ሕብረት ኣፍሪቃ፡ ወተሃደራዊ መሰጋገሪ ባይቶ ሱዳን፣ ነቶም ኣድማ ገይሮም ዘለዉ ሰላማውያን ንምብታን፣ ሓይሊ ብድሕሪ ምጥቃሙ፡ ኣብ ሱዳን ዝምዕብል ዘሎ ኩነታት ኣመልኪቱ ውሳኔ ክምዝውስድ ክግመት ጸኒሑ’ዩ። ሚኒስትሪ ዜና ገባቲ ስርዓት ኢሳያስ ብዕለት 5 ሰነ 2019 ኣብ ዘውጸኦ ጋዜጣዊ መግለጺ፣ ከሎ ጌና ንምቕዳሙ፡ ንሕብረት ኣፍሪቃ ጉዳይ ሱዳን ኣህጉራዊ መልክዕ ከየትሕዞን፡ ነቲ ኩነታት ከየጋድዶን ኣጠንቂቑ። ኣብ ርእሲኡ’ውን መግለጺ ስርዓት ህግደፍ፡ ሕብረት ኣፍሪቃ ድልየታት ህዝቢታት ኣፍሪቃ ኣብ ምርግጋጽ ከም ዝፈሸለን፡ ንግዳማዊ ኢድ ምትእትታው ጠንቅታት ኣብ ምፍጣር ግደ ይጻወት ምህላዉ ገሊጹ።
ሕብረት ኣፍሪቃ፡ ወታሃደራዊ ዕልዋን፣ ዘይኣፍሪቃዊ ግዳማዊ ኢድ ምትእትታውን ብምቅዋምን፡ ህልው ቅልውላው ሱዳን ብህጹጽ ንምፍታሕ፣ ድልየት ህዝቢ ሱዳን ንምኽባርን፡ ስቪላዊ መሰጋገሪ መንግስቲ ንምቋምን ተሪር መርገጺ ገሊጹ ምንባሩ ዝፍለጥ’ዩ። ኩሎም ሱዳናውያን ሓይልታት ኣብ ሓባራዊ ፍታሕ ንምብጻሕ፡ ወተሃደራዊ መሰጋገሪ ባይቶን ስቪላዊ ሓይልታትን ሃገራዊ ረብሓ፣ ልዕሊ ኩሉ ብምቕዳም፣ ብሓባር ከዓዩ ጸዊዑ ነበረ። ከምኡ’ውን ኣቶ ሙሳ ፈኪ ኮምሽነር ሕብረት ኣፍሪቃ ነቲ ኣብ ካርቱም ኣብ ልዕሊ’ቶም ኣድማ ገይሮም ዝነበሩ ሰላማውያን ንምብታን ዝተወስደ ዓመጻዊ ስጉምቲ ብምኹናን፡ ቅልጡፍ ምጽራይን መርመራን ክግበርን፡ ኣብ’ቲ ፍጻሜ’ቲ ኢድ ዘለዎም ሓለፍቲ ኣብ ቅድሚ ቤት ፍርዲ ክቀርቡን ጸዊዕት ኣቅርቡ’ውን ነበረ።
ንሕና ከም ፈጻሚ መሪሕነት ኤርትራዊ ሃገራዊ ባይቶ ንዲሞክራስያዊ ለውጢ፡ ስርዓት ኢሳያስ ኣብ ልዕሊ ሕብረት ኣፍሪቃ ይኹን፡ ኣንጻር’ቲ ኣብ ሱዳን ስልጣን ናብ ስቭላዊ ሓይሊ ብሰላማዊ መንገዲ ንምስግጋር ዘኽእል ጻዕርታቱን ዝኽተሎ ፖለቲካዊ ሃልክታት ኣይገርመንና’ዩ። ምኽንያቱ ድማ፣ እዚ ስርዓት’ዚ፣ ኣብ ኩለን ጎረባብቲ ሃገራት ካብ ዝፍጠር ግጭታትን ዕግርግርን ተመጊቡን መዝሚዙን ዕድመ ዲክታቶርያዊ ስልጣኑ ንምንዋሕ ወትሩ ምስ ፈተነ ኢዩ። ንኣሕዋትና ሱዳናውያንን ኣፍሪቃውን ኣህጉራውን ማሕበረሰበን፣ ናይ’ዚ ስርዓት መግለጺ ብዝኾነ ይኹን መልክዕ፡ ነቲ ህዝባዊ ሰውራ ሱዳን ዝድግፍ መርገጺ ህዝቢ ኤርትራ ዝውክል ከምዘይምዃኑ ደጊምና ነረጋግጸሎም።
ኤርትራዊ ሃገራዊ ባይቶ ንዲሞክራስያዊ ለውጢ ኣብ ጎኒ ሰውራ ሓውና ህዝቢ ሱዳንን፣ ፍትሓዊ ዕላማኡን ደው ብምባል፡ ኩሎም ስቪላውን ወትሃደራውን ፖለቲካውን ሓይልታቱ፡ ትጽቢታት ህዝቢ ሱዳን ንምርግጋጽን፡ ብኩሉ መከወኒታቱ ብሰላማዊ መንገዲ ናብ ሕገ-መንግስታውን ዲሞክራስያውን መድረኽ ንምብጻሕን፡ መሳርዖም ጠሚሮም፣ ኣብ መሰጋገሪ መድረኽ ዘጋጥሞም ብደሆታት ብሰላማዊ ኣገባብ ንምስጋር ክጽዕቱ ይጽውዕ።
ኣቦ መንበር ፈጻሚ ቤ/ጽ
ኤርትራዊ ሃገራዊ ባይቶ ንዲሞክራስያዊ ለውጢ
Short URL: https://english.farajat.net/?p=11294


text:
ሸግር ምስ ጎረባብትኻ ? ናይ ጎረትቤት ሸምጋሎ!
ብናይ ጎርቤትካ ሸግር ሕጉስ ኮይንካ ኣብ ትንበረሉ ቦታ ብጣዕሚ ከባሳጭውካ ይክእል እዩ:: ሐደ ሐደ ግዜ ሰባት ምስ ጎርባብቶም ይገራጨዉ,ንአብንት እንድሕር ዓውታ ድምጺ ናይ ሙዚቃ, ከልቢ አንተንቢሑ ወይ ደማ ጽርየተ እንተዘየለ:: ንነሕድሕደኩም ተዛራርቡ። እንድሕር ባዕልካ ክትዛርብ ዘይትክእል እንተኮይንካ ናይ ከባቢካ ሽምጋላይ ክትድውለሉ ትክእል ኢካ::
ንሕና ሕጉሳት ኢና ከንሕግዝኩም. ዕላማ ናይ ትካልና ጎሮባብቲ ጽጥተኦም አውሒሶም ርጉእ ህይወት ክነብሩ እዩ። አዝዮም ሙኩራት በዚ ዓውዲ ዝነጥፉን ልዑል ስልጠና ዘለዎም ሕግን ስርዓትን ዝፈልጡ ሰለ ዝኮኑ ውጽኢት ጉዳያትኩም ፍታሕ ክትረክብሉ ትክእሉ ኢኩም ።
ከምዚ ንገብር ።
ዘሸገረካ ንክትመልክት ናብቶም ናይ ጎርቤትሸምጋሎ ትድውል ። እቶም ናይ ጎርቤትሸምጋሎ ቆጸራ የግብርሉካ ናብ ገዛካ ከምጹ ። እቶም ናይ ጎርቤትሸምጋሎ እኩል ግዜ ወሲዶም አቲ ትህቦ ታሪክ ይስምዑካ ። ብድሕሪኡ ድማ ናብ ጎርቤትንክይድ ብወገኖም ዘሎ ታሪክ ድማ ንስምዖም ። ጎረባብትኩም ከዛራርብኩም አንተ ደልዮም፣ እቶም ናይ ጎርቤትሸምጋሎ ናይ ዘርርብ ባይታ የዳሉ ።
አዚ ሐበራዊ ኣኼባ ድማ ኣብ ማእክል መራኽቢ ቦታ ወይ ድማ ኣብ ካልእ ይካይድ ። ብናትና ሐገዝ ድማ ብሐባር ኮይንኩም ነገራት ትዛራርቡሉን ጸቡቅ ወዕል ትግብሩ ። እቶም ሸምጋሎ ይሕግዙካ ንክትዛራርብ ,ንሳቶም ናይ ወልሐደ ጽግእትኛን ምድላዉን የብሎመን፣ ናይ ሚስጥር ምዕቃብ ግዴታ ኣለዎም ። አቲ ናይ ሽምግልና ኣኼባ ምስ ተኻይደ ድሕሪ ቁሩብ ስሙናት፣ ን ከልቲኡ ጎሮባብቲ ደዊልና ኣብቲ ዝተግብረ ውዕል ከመይ ከምዝሎ ንስምዕ ። አንድሕር ጽቡቅ ዘይከደ፣ ትዕዝብተና ካልእ ትኸእሉ አንትሎ ንፍትሽ ምእንቲ ክልቲኻ ብስላም ክትንብር ።
ናይ ጎረቤት ሸምጋሎ ካብ ከፍሊት ንጻ እዩ ።
ብዚ ዝስዕብ ድማ ንርክብ ኢሜል
ተሌፎን አብ ናይ ሰራሕ ስዓታት ካብ 09.00 ሰጋብ 17.00 ብ 0485-700 500 ንትውሳኪ ሐበሬታDownload this text in a Word Document